Avis juridique important

|

32002D0089

2002/89/ΕΚ: Απόφαση του Συμβουλίου, της 28ης Ιανουαρίου 2002, για τις αρχές, τις προτεραιότητες, τους ενδιάμεσους στόχους και τις προϋποθέσεις που περιέχονται στην εταιρική σχέση για την προσχώρηση της Λιθουανίας

Επίσημη Εφημερίδα αριθ. L 044 της 14/02/2002 σ. 0054 - 0063

Απόφαση του Συμβουλίουτης 28ης Ιανουαρίου 2002για τις αρχές, τις προτεραιότητες, τους ενδιάμεσους στόχους και τις προϋποθέσεις που περιέχονται στην εταιρική σχέση για την προσχώρηση της Λιθουανίας(2002/89/ΕΚ)ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,τον κανονισμό (ΕΚ) αριθ. 622/98 του Συμβουλίου, της 16ης Μαρτίου 1998, για τη βοήθεια στα υποψήφια κράτη στο πλαίσιο της προενταξιακής στρατηγικής, και ιδίως για τη θέσπιση εταιρικών σχέσεων ενόψει της προσχώρησης(1), ιδίως το άρθρο 2,την πρόταση της Επιτροπής,Εκτιμώντας τα ακόλουθα:(1) Το Ευρωπαϊκό Συμβούλιο του Λουξεμβούργου όρισε ότι η εταιρική σχέση για την προσχώρηση είναι ένα νέο μέσο που αποτελεί τον κύριο άξονα της ενισχυμένης προενταξιακής στρατηγικής.(2) Ο κανονισμός (ΕΚ) αριθ. 622/98 ορίζει ότι το Συμβούλιο αποφασίζει, με ειδική πλειοψηφία, μετά από πρόταση της Επιτροπής, για τις αρχές, τις προτεραιότητες, τους ενδιάμεσους στόχους και τις προϋποθέσεις που περιλαμβάνονται σε κάθε εταιρική σχέση για την προσχώρηση, όπως ανακοινώνονται σε κάθε υποψήφιο κράτος, καθώς και για τις επακόλουθες σημαντικές προσαρμογές που θα γίνουν.(3) Η κοινοτική βοήθεια εξαρτάται από την τήρηση ουσιωδών στοιχείων, και, ειδικότερα, από την τήρηση των δεσμεύσεων που περιέχονται στις ευρωπαϊκές συμφωνίες και από την πρόοδο που σημειώνεται για την εκπλήρωση των κριτηρίων της Κοπεγχάγης. Στην περίπτωση που δεν πληρούται κάποιο ουσιώδες στοιχείο, το Συμβούλιο, αποφασίζοντας με ειδική πλειοψηφία μετά από πρόταση της Επιτροπής, δύναται να λαμβάνει τα προσήκοντα μέτρα σχετικά με οιαδήποτε προενταξιακή βοήθεια.(4) Το Ευρωπαϊκό Συμβούλιο του Λουξεμβούργου αποφάσισε ότι η εφαρμογή της εταιρικής σχέσης για την προσχώρηση και η πρόοδος όσον αφορά την υιοθέτηση του κεκτημένου, θα εξετάζονται στο πλαίσιο των οργάνων της ευρωπαϊκής συμφωνίας.(5) Η περιοδική έκθεση της Επιτροπής για το 2001 παρουσιάζει μία αντικειμενική ανάλυση σχετικά με την προετοιμασία της Λιθουανίας για την προσχώρηση και καθορίζει ορισμένους τομείς προτεραιότητας για τους οποίους απαιτούνται περαιτέρω εργασίες.(6) Προκειμένου να προετοιμαστεί για την προσχώρηση, η Λιθουανία θα πρέπει να εξακολουθήσει να προσαρμόζει το εθνικό της πρόγραμμα για την υιοθέτηση του κεκτημένου.·Το εν λόγω πρόγραμμα θα πρέπει να περιέχει χρονοδιάγραμμα επίτευξης των προτεραιοτήτων και των ενδιαμέσων στόχων που καθορίζονται στην εταιρική σχέση για την προσχώρηση.(7) Η Λιθουανία οφείλει να διασφαλίσει ότι υπάρχουν οι κατάλληλες νομικές και διοικητικές δομές που απαιτούνται για τον προγραμματισμό, το συντονισμό, τη διαχείριση, τον έλεγχο και την αξιολόγηση των προενταξιακών κονδυλίων της Κοινότητας,ΑΠΟΦΑΣΙΖΕΙ:Άρθρο 1Σύμφωνα με το άρθρο 2 του κανονισμού (ΕΚ) αριθ. 622/98, οι αρχές, οι προτεραιότητες, οι ενδιάμεσοι στόχοι και οι προϋποθέσεις που περιέχονται στην εταιρική σχέση για την προσχώρηση της Λιθουανίας, καθορίζονται στο συνημμένο παράρτημα το οποίο αποτελεί αναπόσπαστο μέρος της παρούσας απόφασης.Άρθρο 2Η εφαρμογή της εταιρικής σχέσης για την προσχώρηση εξετάζεται στο πλαίσιο των οργάνων της ευρωπαϊκής συμφωνίας καθώς και των αρμόδιων υπηρεσιών του Συμβουλίου, στα οποία η Επιτροπή υποβάλλει τακτικά σχετικές εκθέσεις.Άρθρο 3Η παρούσα απόφαση παράγει αποτελέσματα την τρίτη ημέρα από τη δημοσίευσή της στην Επίσημη Εφημερίδα των Ευρωπαϊκών Κοινοτήτων.Βρυξέλλες, 28 Ιανουαρίου 2002.Για το ΣυμβούλιοΟ ΠρόεδροςJ. Piqué i Camps(1) ΕΕ L 85 της 20.3.1998, σ. 1.ΠΑΡΑΡΤΗΜΑ1. ΕισαγωγήΚατά τη σύνοδό του στο Λουξεμβούργο τον Δεκέμβριο του 1997, το Ευρωπαϊκό Συμβούλιο αποφάσισε ότι η εταιρική σχέση για την προσχώρηση είναι ένα νέο μέσο που αποτελεί τον κύριο άξονα της ενισχυμένης προενταξιακής στρατηγικής, με το οποίο κινητοποιείται κάθε μορφή συνδρομής προς τα υποψήφια κράτη εντός ενός ενιαίου πλαισίου. Με τον τρόπο αυτό, η Κοινότητα κατευθύνει τη βοήθεια της προς τις ιδιαίτερες ανάγκες κάθε υποψήφιου κράτους έτσι ώστε να στηρίζει την αντιμετώπιση συγκεκριμένων προβλημάτων ενόψει της προσχώρησης.Η πρώτη εταιρική σχέση για τη προσχώρηση της Λιθουανίας αποφασίστηκε τον Μάρτιο του 1998. Όπως προβλέπεται στον κανονισμό (ΕΚ) αριθ. 622/98 (άρθρο 2), η εταιρική σχέση για την προσχώρηση αναπροσαρμόστηκε μια πρώτη φορά τον Δεκέμβριο του 1999, λαμβάνοντας υπόψη τις εξελίξεις στη Λιθουανία. Η παρούσα προσαρμογή βασίζεται σε πρόταση της Επιτροπής, μετά από διαβούλευση με την Λιθουανία, και λαμβάνει υπόψη την ανάλυση που περιέχεται στην περιοδική έκθεση 2001 της Επιτροπής σχετικά με την πρόοδο της Λιθουανίας προς την προσχώρηση.2. ΣτόχοιΣκοπός της εταιρικής σχέσης για την προσχώρηση είναι η ένταξη σε ένα ενιαίο πλαίσιο των τομέων προτεραιότητας που απαιτούν περαιτέρω εργασίες και οι οποίοι καθορίζονται στην περιοδική έκθεση της Επιτροπής για το 2001 σχετικά με την πρόοδο της Λιθουανίας για την προσχώρησή της στην Ένωση, τα χρηματοδοτικά μέσα που είναι διαθέσιμα για να βοηθηθεί η Λιθουανία να υλοποιήσει τις προτεραιότητες αυτές και οι προϋποθέσεις που ισχύουν για την παροχή της εν λόγω βοήθειας. Η εταιρική σχέση για την προσχώρηση αποτελεί τη βάση για ορισμένα μέσα πολιτικής που θα χρησιμοποιούνται για να βοηθηθούν τα υποψήφια κράτη στην προετοιμασία τους για την προσχώρηση. Στα εν λόγω μέσα περιλαμβάνονται, μεταξύ άλλων, το προσαρμοσμένο εθνικό πρόγραμμα για την υιοθέτηση του κεκτημένου, το οποίο προετοίμασε η Λιθουανία, η διαδικασία προενταξιακής δημοσιονομικής εποπτείας, το προενταξιακό οικονομικό πρόγραμμα, το προενταξιακό σύμφωνο για το οργανωμένο έγκλημα καθώς και τα εθνικά αναπτυξιακά σχέδια, τα αγροτικά αναπτυξιακά σχέδια, μία εθνική στρατηγική απασχόλησης σύμφωνα με την Ευρωπαϊκή Στρατηγική για την Απασχόληση και τομεακά σχέδια που είναι αναγκαία για τη συμμετοχή στα διαρθρωτικά ταμεία μετά την προσχώρηση και για την εφαρμογή των προγραμμάτων ISPA και SAPARD πριν από την προσχώρηση. Καθένα από αυτά τα μέσα είναι διαφορετικής φύσεως, προετοιμάζεται και εφαρμόζεται βάσει συγκεκριμένων διαδικασιών και μπορεί να αποτελέσει αντικείμενο προενταξιακής βοήθειας. Δεν αποτελούν αναπόσπαστο τμήμα της τρέχουσας εταιρικής σχέσης, αλλά οι προτεραιότητες που περιέχουν είναι συμβατές με αυτήν.3. ΑρχέςΟι κυριότεροι τομείς προτεραιοτήτων που έχουν επισημανθεί για κάθε υποψήφιο κράτος αφορούν την ικανότητά του να ανταποκριθεί στα κριτήρια της Κοπεγχάγης, σύμφωνα με τα οποία για την προσχώρηση του υποψήφιου κράτους, απαιτούνται τα εξής:- να έχει επιτύχει τη σταθερότητα των θεσμών που εγγυώνται τη δημοκρατία, το κράτος δικαίου, τα ανθρώπινα δικαιώματα καθώς και το σεβασμό και την προστασία των μειονοτήτων,- να διαθέτει λειτουργική οικονομία της αγοράς καθώς και την ικανότητα αντιμετώπισης των ανταγωνιστικών πιέσεων και των δυνάμεων της αγοράς που υφίστανται στα πλαίσια της Ένωσης,- να είναι σε θέση να αναλάβει τις υποχρεώσεις που απορρέουν από την ιδιότητα του μέλους, συμπεριλαμβανομένης της υιοθέτησης των στόχων της πολιτικής, οικονομικής και νομισματικής ένωσης.Κατά τη σύνοδο της Μαδρίτης, το 1995, το Ευρωπαϊκό Συμβούλιο τόνισε την ανάγκη για τα υποψήφια κράτη να προσαρμόσουν τις διοικητικές τους δομές ώστε να εξασφαλίζουν την αρμονική λειτουργία των κοινοτικών πολιτικών μετά την προσχώρηση, και στη σύνοδο του Λουξεμβούργου, το 1997, τόνισε ότι η ενσωμάτωση του κεκτημένου στο εθνικό δίκαιο είναι αναγκαίο, αλλά δεν είναι καθ' εαυτή επαρκής. Τα Ευρωπαϊκά Συμβούλια της Φέιρα και του Γκέτεμποργκ, το 2000 και το 2001 αντίστοιχα, επιβεβαίωσαν ότι είναι ζωτικής σημασίας η ικανότητα των υποψηφίων κρατών να εφαρμόζουν και να επιβάλλουν την εφαρμογή του κεκτημένου, και πρόσθεσαν ότι τούτο απαιτεί σημαντικές προσπάθειες από τις υποψήφιες χώρες προς την κατεύθυνση της ενίσχυσης και της μεταρρύθμισης των διοικητικών και δικαστικών τους δομών.4. Προτεραιότητες και ενδιάμεσοι στόχοιΟι περιοδικές εκθέσεις της Επιτροπής τονίζουν, παράλληλα με την πρόοδο που έχει ήδη σημειωθεί, την έκταση των προσπαθειών που πρέπει να συνεχίσουν να καταβάλλουν σε ορισμένους τομείς τα υποψήφια κράτη, ώστε να προετοιμαστούν για την προσχώρηση. Για το λόγο αυτό, κρίνεται σκόπιμο να καθοριστούν ενδιάμεσα στάδια από την άποψη των προτεραιοτήτων, με συγκεκριμένους στόχους που προσδιορίζονται σε συνεργασία με τα ενδιαφερόμενα κράτη, και από την επίτευξη των οποίων θα εξαρτηθεί τόσο η έκταση της βοήθειας που θα χορηγηθεί όσο και η πρόοδος των ήδη διεξαγόμενων διαπραγματεύσεων με τη Λιθουανία. Κατά την επιλογή των προτεραιοτήτων που απαριθμούνται στην προσαρμοσμένη εταιρική σχέση για την προσχώρηση θεωρήθηκε ρεαλιστικό να αναμένεται ότι η Λιθουανία θα είναι σε θέση να τις εκπληρώσει ή να τις προωθήσει σημαντικά εντός της προσεχούς διετίας (2002-2003). Στον κατάλογο αυτό, υπογραμμίζονται τα θέματα που απαιτούν ιδιαίτερα επείγουσα δράση. Η πρόοδος που σημειώθηκε όσον αφορά την υλοποίηση των προτεραιοτήτων της εταιρικής σχέσης για την προσχώρηση του 1999, αξιολογείται στην περιοδική έκθεση 2001. Βάσει της αξιολόγησης αυτής, διατυπώθηκαν οι προτεραιότητες της τρέχουσας εταιρικής σχέσης.Η Λιθουανία υπέβαλε μια αναθεωρημένη έκδοση του εθνικού της προγράμματος για την υιοθέτηση του κεκτημένου (ΕΠΥΚ) τον Ιούνιο 2001. Στο πρόγραμμα αυτό, καθορίζονται το χρονοδιάγραμμα υλοποίησης των προτεραιοτήτων και των ενδιαμέσων στόχων, βασισμένο στην εταιρική σχέση 1999 για την προσχώρηση, οι αναγκαίες διοικητικές δομές και οι αναγκαίοι χρηματοδοτικοί πόροι.Η εταιρική σχέση για την προσχώρηση καθορίζει τους τομείς προτεραιότητας για την προετοιμασία της προσχώρησης της Λιθουανίας. Η Λιθουανία οφείλει, εντούτοις, να αντιμετωπίσει όλα τα θέματα που εντοπίζονται στην περιοδική έκθεση 2001. Η Λιθουανία πρέπει, ακόμη, να εκπληρώσει όλες τις δεσμεύσεις σχετικά με την προσέγγιση των νομοθεσιών και την εφαρμογή του κεκτημένου, που απορρέουν από την ευρωπαϊκή συμφωνία και εντάσσονται στο πλαίσιο της διαδικασίας διαπραγμάτευσης. Θα πρέπει, ακόμη, να τονιστεί ότι η ενσωμάτωση του κεκτημένου στο εθνικό δίκαιο δεν είναι καθαυτή επαρκής· είναι, ακόμη, αναγκαίο να διασφαλίζεται ότι εφαρμόζεται στην πράξη σε βαθμό ίδιο με αυτόν που ισχύει στην Ένωση. Σε όλους τους τομείς που απαριθμούνται κατωτέρω, είναι αναγκαίο να εφαρμόζεται αξιόπιστα και αποτελεσματικά το κεκτημένο και να επιβάλλεται η εφαρμογή του.Με βάση την ανάλυση της περιοδικής έκθεσης της Επιτροπής, καθορίστηκαν οι ακόλουθες προτεραιότητες και ενδιάμεσοι στόχοι για τη Λιθουανία. Οι προτεραιότητες αυτές παρουσιάζονται σύμφωνα με τη δομή της περιοδικής έκθεσης(1).Πολιτικά κριτήριαΔημοκρατία και κράτος δικαίου- Παγίωση ενός σύγχρονου, δημόσιου τομέα που θα χαρακτηρίζεται από επαγγελματισμό και αποτελεσματικότητα, ανεξάρτητος από αναρμόδιες επιρροές, κυρίως μέσω της εξασφάλισης περαιτέρω κατάρτισης, ικανοποιητικού επιπέδου αποδοχών και μεγαλύτερου διυπηρεσιακού συντονισμού.- Ολοκλήρωση της δικαστικής μεταρρύθμισης ιδίως μέσω της έγκρισης του νέου νόμου για τα δικαστήρια· δέουσα εφαρμογή του νέου αστικού κώδικα και του νόμου για τη διαδικασία ενώπιον των διοικητικών δικαστηρίων· θέσπιση του νέου κώδικα ποινικής δικονομίας και διασφάλιση της ορθής εφαρμογής του, όπως και του ποινικού κώδικα· συνέχιση της εκπαίδευσης ειδικευμένων δικαστών και εισαγγελέων και σε θέματα που σχετίζονται με το κεκτημένο· βελτίωση των συνθηκών εργασίας στα δικαστήρια και υποδομή ώστε να εξασφαλίζεται η ορθή λειτουργία των δικαστηρίων, ειδικότερα όσον αφορά τα διοικητικά δικαστήρια και τα περιφερειακά δικαστήρια· εξασφάλιση της εφαρμογής του Νόμου περί Νομικής Συνδρομής έτσι ώστε να διευρυνθεί η παροχή νομικής βοήθειας.- Περαιτέρω ενίσχυση της μάχης κατά της διαφθοράς με την έγκριση και τη δρομολόγηση της στρατηγικής για την καταπολέμηση της διαφθοράς· έγκριση και έναρξη εφαρμογής του νέου νόμου για την πρόληψη της διαφθοράς, να ολοκλήρωση και έναρξη εφαρμογής του κώδικα δεοντολογίας για τους δημοσίους υπαλλήλους· κύρωση των σχετικών διεθνών συμβάσεων καταπολέμησης της διαφθοράς.Οικονομικά κριτήρια- Λήψη μέτρων για τη μείωση της ανεργίας, ειδικότερα της μακροπρόθεσμης ανεργίας, κυρίως μέσω της προώθησης ικανοποιητικής περαιτέρω επιμόρφωσης και βελτίωσης του επιχειρηματικού περιβάλλοντος με σκοπό την προσέλκυση επενδύσεων σε νέους τομείς και την προώθηση της δημιουργίας νέων επιχειρήσεων.- Ολοκλήρωση ευρείας κλίμακας διαδικασίας ιδιωτικοποιήσεων, συμπεριλαμβανομένης της εναπομένουσας κρατικής τράπεζας και των κοινωφελών επιχειρήσεων στον ενεργειακό τομέα.- Εξασφάλιση της εφαρμογής και της τήρησης του νόμου περί αναδιάρθρωσης των επιχειρήσεων και της νομοθεσίας περί πτωχεύσεων, ειδικότερα με συνεχείς προσπάθειες κατάρτισης στους τομείς αξιολόγησης του επιχειρηματικού κινδύνου και αξιολόγησης των σχεδίων αναδιάρθρωσης των επιχειρήσεων.- Εφαρμογή των εγκριθεισών στρατηγικών για την ανάπτυξη των επιχειρήσεων και των ΜΜΕ και συνέχιση της βελτίωσης της υποδομής για τη στήριξη των επιχειρήσεων.- Ολοκλήρωση του το εναπομένοντος μέρους της κατάρτισης του κτηματολογίου και περαιτέρω στήριξη της ανάπτυξης της κτηματαγοράς· παγίωση των μικρών ιδιοκτησιών γης.- Συνέχιση της μεταρρύθμισης της κοινωνικής ασφάλισης με σκοπό την εξασφάλιση της μεσοπρόθεσμης σταθερότητας των δημοσίων οικονομικών.Ικανότητα ανάληψης των υποχρεώσεων του μέλουςΕλεύθερη κυκλοφορία εμπορευμάτων- Ολοκλήρωση της διαδικασίας μεταφοράς και ουσιαστικής εφαρμογής όλων των οδηγιών περί "νέας προσέγγισης" και της παραδοσιακής τομεακής νομοθεσίας, ιδίως κατάργηση της εκ των προτέρων άδειας εμπορίας για τα απορρυπαντικά και τα παρασκευάσματα τροφίμων, και αντικατάσταση σταδιακά των παλιών αδειών εμπορίας για τα φαρμακευτικά προϊόντα από νέες άδειες που θα συμφωνούν προς το ενσωματωμένο κοινοτικό δίκαιο.- Σύσταση οργανισμού προτύπων και προώθηση ισχυρότερης ανάμειξης της βιομηχανίας στη διαδικασία προετοιμασίας των προτύπων· ενίσχυση του εθνικού συστήματος διαπίστευσης· ενίσχυση της κρατικής υπηρεσίας μετρολογίας και βελτίωση των λειτουργικών ικανοτήτων και της τεχνογνωσίας των διαπιστευμένων εργαστηρίων δοκιμών· ενίσχυση της συνεργασίας μεταξύ των ιδρυμάτων που εμπλέκονται σε δραστηριότητες εποπτείας της αγοράς. Πλήρης εφαρμογή του προγράμματος για τη δημιουργία οργανισμών πιστοποίησης και εργαστηρίων δοκιμών.- Ολοκλήρωση της θέσπισης των κοινοτικών προτύπων (ΕΝ).- Ολοκλήρωση της ευθυγράμμισης της νομοθεσίας περί δημοσίων συμβάσεων και εξασφάλιση της αποτελεσματικής εφαρμογής της, ιδίως με περαιτέρω ενίσχυση της υπηρεσίας δημοσίων συμβάσεων, και τη δημιουργία ενός συστήματος πληροφοριών για την παρακολούθηση των συμβάσεων.- Συνέχιση της εμπεριστατωμένης εξέτασης της νομοθεσίας στον μη εναρμονισμένο τομέα, ώστε να διασφαλίζεται ότι συμβιβάζεται με τα άρθρα 28-30 της συνθήκης και ολοκλήρωση των διοικητικών ρυθμίσεων για την εποπτεία του τομέα στο μέλλον.Ελεύθερη κυκλοφορία προσώπων- Ολοκλήρωση της ευθυγράμμισης της αμοιβαίας αναγνώρισης των επαγγελματικών τίτλων και των διπλωμάτων και μεγαλύτερη ανάπτυξη των απαιτούμενων διοικητικών δομών, της εκπαίδευσης και των προγραμμάτων κατάρτισης.- Όσον αφορά τους επαγγελματικούς τίτλους που αποκτήθηκαν πριν από την εναρμόνιση, η Λιθουανία θα πρέπει να δώσει προτεραιότητα στην εισαγωγή μέτρων που θα εγγυώνται ότι όλοι οι επαγγελματίες μπορούν, μετά την προσχώρηση, να πληρούν τις προϋποθέσεις που ορίζονται στις οδηγίες.- Ενίσχυση των διοικητικών δομών για τον συντονισμό της κοινωνικής ασφάλισης.Ελεύθερη παροχή υπηρεσιών- Ενίσχυση της εποπτείας των χρηματοπιστωτικών υπηρεσιών.- Εφαρμογή του νόμου περί υποχρεωτικής ασφάλισης έναντι αστικής ευθύνης των οχημάτων με κινητήρα.- Ολοκλήρωση της διαδικασίας ευθυγράμμισης στον τομέα της προστασίας δεδομένων· ολοκλήρωση της αναδιοργάνωσης της εθνικής επιθεώρησης για την προστασία των δεδομένων και εξασφάλιση της πλήρους ανεξαρτησίας της·ενίσχυσης της διοικητικής ικανότητας, ειδικότερα μέσω της κατάρτισης.Ελεύθερη κυκλοφορία κεφαλαίων- Κατάργηση των περιορισμών για τις διασυνοριακές μεταφορές μέσων πληρωμών και για τους κανόνες επενδύσεων που εφαρμόζονται στα συνταξιοδοτικά ταμεία και στις ασφαλιστικές εταιρείες.- Έγκριση των συνταγματικών τροποποιήσεων σχετικά με την πρόσβαση, όπως προβλέπεται, όσον αφορά την κυριότητα της γεωργικής γης.- Ενίσχυση και βελτίωση του συντονισμού των ιδρυμάτων που είναι αρμόδια για την επιβολή της πρόληψης της νομιμοποίησης εσόδων από παράνομες δραστηριότητες. Πλήρης ευθυγράμμιση της νομοθεσίας με τη δεύτερη οδηγία κατά της νομιμοποίησης προσόδων από παράνομες δραστηριότητες.- Εξασφάλιση της συμμόρφωσης προς τις συστάσεις της ειδικής ομάδας χρηματοοικονομικής δράσης.Εταιρικό δίκαιο- Σύσταση και εξασφάλιση της αποτελεσματικής λειτουργίας του κεντρικού μητρώου νομικών προσώπων.- Σύσταση λογιστικού συμβουλίου και αύξηση των προσόντων των ειδικών.- Ολοκλήρωση της διαδικασίας ευθυγράμμισης με το κεκτημένο στον τομέα των διπλωμάτων ευρεσιτεχνίας· ολοκλήρωση της κατάρτισης του κρατικού γραφείου διπλωμάτων ευρεσιτεχνίας στον τομέα των εμπορικών σημάτων· εξασφάλιση ικανοποιητικής τήρησης του νόμου περί εμπορικών σημάτων· εφαρμογή της στρατηγικής για την τήρηση των δικαιωμάτων πνευματικής ιδιοκτησίας και των συναφών δικαιωμάτων· περαιτέρω ενίσχυση της διοικητικής ικανότητας συλλογικών διοικητικών ενώσεων και της διεύθυνσης δικαιωμάτων πνευματικής ιδιοκτησίας και συναφών δικαιωμάτων, όσον αφορά την εφαρμογή των διεθνών συμβάσεων.- Ιδιαίτερα επείγουσα δράση: ενίσχυση της διοικητικής ικανότητας των φορέων τήρησης των δικαιωμάτων διανοητικής και βιομηχανικής ιδιοκτησίας και αύξηση των προσπαθειών καταπολέμησης της πειρατείας και της παραποίησης απομίμησης προϊόντων. Βελτίωση της συνεργασίας μεταξύ αρμοδίων φορέων, ειδικότερα μεταξύ της αστυνομίας, των τελωνείων και της δικαστικής εξουσίας. Ενίσχυση της διοικητικής ικανότητας στα σύνορα και εξασφάλιση της ορθής εφαρμογής της μεθοριακής νομοθεσίας. Ενίσχυση της κατάρτισης των οργάνων επιβολής του νόμου, συμπεριλαμβανομένων των δικαστών και των εισαγγελέων.Πολιτική ανταγωνισμού- Ολοκλήρωση του νομοθετικού πλαισίου, ενίσχυση της διοικητικής ικανότητας του Συμβουλίου Ανταγωνισμού (ειδικότερα όσον αφορά τον έλεγχο των κρατικών ενισχύσεων)· εξασφάλιση της εφαρμογής των κανόνων για την καταπολέμηση των trust και για τις κρατικές ενισχύσεις· διατήρηση της απογραφής των κρατικών ενισχύσεων και προετοιμασία ετήσιων εκθέσεων· αύξηση της συνειδητοποίησης των κανόνων από όλους τους παράγοντες της αγοράς και τους χορηγούς βοήθειας· ενίσχυση της κατάρτισης της δικαστικής εξουσίας σε θέματα ανταγωνισμού.Γεωργία- Να αναβαθμιστεί η ικανότητα της γεωργικής διοίκησης, ειδικότερα της υπηρεσίας ρύθμισης της γεωργικής αγοράς και των προϊόντων διατροφής, και να ολοκληρωθούν οι προετοιμασίες για την τήρηση και την πρακτική εφαρμογή των μηχανισμών διαχείρισης της κοινής γεωργικής πολιτικής, ειδικότερα του ολοκληρωμένου συστήματος διαχείρισης και ελέγχου και της υπηρεσίας πληρωμών για τον έλεγχο των δαπανών της κοινής αγροτικής πολιτικής, καθώς και για την τυπική και ουσιαστική εφαρμογή της κτηνιατρικής νομοθεσίας, της φυτοϋγειονομικής νομοθεσίας και της νομοθεσίας για την ασφάλεια των τροφίμων.- Ενίσχυση των διοικητικών δομών που απαιτούνται για το σχεδιασμό, την εφαρμογή, τη διαχείριση, την παρακολούθηση, τον έλεγχο και την αξιολόγηση των προγραμμάτων αγροτικής ανάπτυξης που χρηματοδοτεί η Κοινότητα.- Συνέχιση της εναρμόνισης της νομοθεσίας στον κτηνιατρικό και φυτοϋγειονομικό τομέα και αναβάθμιση των ρυθμίσεων που αφορούν τους ελέγχους, ιδίως στα μελλοντικά εξωτερικά σύνορα. Ολοκλήρωση της καταγραφής και της αναγνώριση των ζώων.- Ενίσχυση της τεχνικής ικανότητας των εργαστηρίων δοκιμών ώστε να εξασφαλίζεται η διαπίστευσή τους για να εφαρμόζονται οι απαιτήσεις του συστήματος ανάλυσης κινδύνων και σημαντικών σημείων ελέγχου (HACCP).- Πλήρης μεταφορά στο εσωτερικό δίκαιο της νομοθεσίας για τις μεταδοτικές σπογγώδεις εγκεφαλοπάθειες, τα φυτοϋγειονομικά "διαβατήρια", τα ανώτατα όρια καταλοίπων, τη διατροφή των ζώων και τη διασφάλιση της τυπικής και ουσιαστικής εφαρμογής, συμπεριλαμβανομένης της διάγνωσης ζωικών ασθενειών, και δη των μεταδοτικών σπογγωδών εγκεφαλοπαθειών, σύμφωνα με το κεκτημένο.- Συνέχιση της αναδιάρθρωσης των εγκαταστάσεων μεταποίησης τροφίμων, συμπεριλαμβανομένων του κρέατος, των φρούτων και λαχανικών σε κονσέρβα, και η αναβάθμισή τους ώστε να είναι σε θέση να τηρούν τα κοινοτικά πρότυπα σχετικά με την ασφάλεια των τροφίμων.- Εφαρμογή της στρατηγικής για την ασφάλεια των τροφίμων.Αλιεία- Ολοκλήρωση της δημιουργίας κατάλληλων διοικητικών δομών με επαρκείς θεσμικούς πόρους και εξοπλισμό, σε κεντρικό και περιφερειακό επίπεδο, που να εγγυώνται την εφαρμογή της κοινής αλιευτικής πολιτικής, συμπεριλαμβανομένων της διαχείρισης των πόρων, του ελέγχου και της παρακολούθησης των αλιευτικών δραστηριοτήτων, της πολιτικής της αγοράς, των διαρθρωτικών προγραμμάτων που συγχρηματοδοτούνται από το χρηματοδοτικό μέσο καθοδήγησης της αλιείας, ενός νηολογίου αλιευτικών σκαφών και ενός σχεδίου διαχείρισης της ικανότητας του στόλου σύμφωνα με τους διαθέσιμους πόρους.Πολιτική μεταφορών- Συνέχιση της ευθυγράμμισης των νομοθεσιών και η ενίσχυση της διοικητικής ικανότητας στις οδικές μεταφορές (ειδικότερα όσον αφορά την κοινωνική νομοθεσία, τη φορολογική εναρμόνιση και τα τεχνικά πρότυπα και πρότυπα ασφαλείας), στις σιδηροδρομικές μεταφορές (με σκοπό την εφαρμογή του αναθεωρημένου κεκτημένου στον τομέα των σιδηροδρομικών μεταφορών), και στις αεροπορικές μεταφορές.- Συνέχιση της ευθυγράμμισης και εφαρμογής της νομοθεσίας για τις θαλάσσιες μεταφορές, λαμβανομένης υπόψη της πιο πρόσφατης εξέλιξής της.- Ιδιαιτέρως επείγουσα δράση: Ενίσχυση της διοικητικής ικανότητας και ολοκλήρωση των θεσμικών δομών στον τομέα της ασφάλειας στη θάλασσα, προκειμένου να βελτιωθούν οι επιδόσεις του κράτους σημαίας του λιθουανικού στόλου.Φορολογία- Εξασφάλιση της ευθυγράμμισης των νομοθεσιών, με ιδιαίτερη έμφαση στη νομοθεσία περί ΦΠΑ (συμπεριλαμβανομένου του μεταβατικού καθεστώτος ΦΠΑ) και ειδικών φόρων κατανάλωσης, και κυρίως περί των ατελειών ΦΠΑ και των επιπέδων των ειδικών φόρων κατανάλωσης.- Διασφάλιση της συμμόρφωσης της υφιστάμενης και μελλοντικής νομοθεσίας προς τις αρχές του κώδικα δεοντολογίας για τη φορολόγηση των επιχειρήσεων.- Ενίσχυση της διοικητικής ικανότητας και των διαδικασιών ελέγχου και βελτίωση της διοικητικής συνεργασίας και της αμοιβαίας συνδρομής προκειμένου να καταστεί δυνατή η εφαρμογή του κεκτημένου.- Ανάπτυξη συστημάτων ΤΠ που θα επιτρέπουν την ανταλλαγή ηλεκτρονικών δεδομένων με την Κοινότητα και τα κράτη μέλη της.- Εφαρμογή της οδηγίας για την κατοχή και την κυκλοφορία προϊόντων που υπόκεινται σε ειδικούς φόρους κατανάλωσης.Στατιστικές- Βελτίωση περαιτέρω της ποιότητας και της κάλυψης των στατιστικών· εξασφάλιση επαρκών πόρων για την περαιτέρω ενίσχυση των ικανοτήτων στον τομέα των στατιστικών, και σε περιφερειακό επίπεδο.Απασχόληση και κοινωνικές υποθέσεις- Ολοκλήρωση της μεταφοράς του κεκτημένου στον κοινωνικό τομέα, κυρίως μέσω της θέσπισης νέου εργατικού κώδικα, και διασφαάλιση της ορθής εφαρμογής του, μέσω των κατάλληλων δομών εφαρμογής της νομοθεσίας, συμπεριλαμβανομένων των επιθεωρήσεων εργασίας, βάσει του συμφωνηθέντος χρονοδιαγράμματος. Ολοκλήρωση της ευθυγράμμισης στον τομέα της ισότιμης μεταχείρισης ανδρών και γυναικών. Θέσπιση νομοθεσίας κατά των διακρίσεων και κατάρτιση χρονοδιαγράμματος για την εφαρμογή της.- Συνέχιση της στήριξης των προσπαθειών των κοινωνικών εταίρων για τη δημιουργία ικανότητας, ειδικότερα ενόψει του μελλοντικού τους ρόλου στην ανάπτυξη και την εφαρμογή της πολιτικής απασχόλησης και της κοινωνικής πολιτικής της Κοινότητας συμπεριλαμβανομένου του Ευρωπαϊκού Κοινωνικού Ταμείου, κυρίως μέσω αυτόνομου κοινωνικού διαλόγου.- Έγκριση του νόμου για τη δημόσια υγεία και συνέχιση της εφαρμογής της μεταρρύθμισης του κρατικού συστήματος υγείας, και ειδικότερα περαιτέρω ανάπτυξη του συστήματος παρακολούθησης της υγείας· ολοκλήρωση της ανάπτυξης μέτρων στον τομέα της επιθεώρησης και του ελέγχου των μεταδόσιμων ασθενειών.- Συνέχιση των προετοιμασιών για μία εθνική στρατηγική, συμπεριλαμβανομένης της συλλογής δεδομένων, με σκοπό τη μελλοντική συμμετοχή στην ευρωπαϊκή στρατηγική για την κοινωνική ένταξη.Ενέργεια- Εφαρμογή των συστάσεων που περιέχονται στην έκθεση του Συμβουλίου για την πυρηνική ασφάλεια στο πλαίσιο της διεύρυνσης με ιδιαίτερη προσοχή στις προτεραιότητες που καθορίζονται στην εν λόγω έκθεση.- Συνέχιση της εφαρμογής της εθνικής ενεργειακής στρατηγικής· έναρξη και ολοκλήρωση, ως επείγουσας, της αναθεώρησης της εθνικής ενεργειακής στρατηγικής που να επιτρέπει τη λήψη απόφασης σχετικά με το κλείσιμο της μονάδας 2 του πυρηνικού σταθμού Ignalina με τρόπο συμβατό προς το χρονοδιάγραμμα της Λιθουανίας για την προσχώρηση.- Ανάπτυξη της νομικής, τεχνικής, οικονομικής και κοινωνικής προετοιμασίας για το οριστικό κλείσιμο (πριν το 2005) και τον παροπλισμό της μονάδας 1 του πυρηνικού σταθμού Ignalina.- Ενίσχυση των πόρων και των ικανοτήτων της εθνικής ρυθμιστικής αρχής για την πυρηνική ενέργεια.- Διατήρηση υψηλού επιπέδου πυρηνικής ασφάλειας καθ' όλη τη διάρκεια των σταδίων παροπλισμού του πυρηνικού σταθμού Ignalina.- Συνέχιση της διαδικασίας ευθυγράμμισης όσον αφορά τα αποθέματα πετρελαίου· επίτευξη προόδου όσον αφορά την εξασφάλιση της σημερινής σύστασης αποθεμάτων, περιλαμβανομένων και των αναγκαίων επενδύσεων, προς το επίπεδο των 90 ημερών· ανάπτυξη μίας διοικητικής δομής.- Ολοκλήρωση της διαδικασίας ευθυγράμμισης όσον αφορά την εσωτερική ενεργειακή αγορά (ηλεκτρική ενέργεια και αέριο)· δημιουργία ενός ανεξάρτητου συστήματος μεταφοράς (ηλεκτρικής ενέργειας)· εξάλειψη των εναπομενουσών στρεβλώσεων των τιμών· ενίσχυση του ρυθμιστικού φορέα (εθνική επιτροπή για τον έλεγχο των τιμών και της ενέργειας).- Συνέχιση του εκσυγχρονισμού των συμβατικών σταθμών ηλεκτροπαραγωγής σύμφωνα με το κεκτημένο στον τομέα του περιβάλλοντος.- Επιτάχυνση της βελτίωσης της ενεργειακής απόδοσης και της χρήσης ανανεώσιμων πηγών ενέργειας και ενίσχυση των οργανισμών στον τομέα αυτό.Τηλεπικοινωνίες και τεχνολογίες των πληροφοριών- Εξασφάλιση της αποτελεσματικής λειτουργίας της ρυθμιστικής αρχής για τις τηλεπικοινωνίες, περιλαμβανομένου και του φορέα για τις ταχυδρομικές υπηρεσίες, μόλις αυτός συσταθεί, με προσωπικό κατάλληλα καταρτισμένο για να ανταποκρίνεται στα νέα του καθήκοντα και με επαρκή χρηματοδότηση.- Εξασφάλιση της τήρησης του κεκτημένου στον τομέα των τηλεπικοινωνιών, ειδικότερα όσον αφορά τις διαδικασίες διασυνδέσεων.Πολιτική στον πολιτιστικό και οπτικοακουστικό τομέα- Συνέχιση της ενίσχυσης της διοικητικής ικανότητας των αρμοδίων αρχών.Περιφερειακή πολιτική και συντονισμός των διαρθρωτικών μέσων- Ολοκλήρωση του νομικού και διοικητικού πλαισίου που επιτρέπει την εφαρμογή του κεκτημένου στον τομέα αυτό, ιδίως όσον αφορά τη δημοσιονομική διαχείριση και το δημοσιονομικό έλεγχο.- Εξασφάλιση αποτελεσματικού διυπουργικού συντονισμού και κατάλληλης εταιρικής σχέσης με στόχο τόσο τον προγραμματισμό όσο και την εφαρμογή.- Προετοιμασία ενιαίου εγγράφου προγραμματισμού που θα συμφωνεί με τους κανονισμούς των διαρθρωτικών ταμείων, περιλαμβανομένης και της εκ των προτέρων αξιολόγησης.- Εξασφάλιση ότι η ορισθείσα αρχή διαχείρισης και πληρωμών θα αναπτύξει σταδιακά τις ικανότητες που θα της επιτρέψουν, με την προσχώρηση, να ανταποκρίνεται στις υποχρεώσεις της και να ασκεί τα καθήκοντα που της έχουν ανατεθεί σύμφωνα με τους κανονισμούς των διαρθρωτικών ταμείων.- Δημιουργία συστημάτων αξιολόγησης και παρακολούθησης.- Ανάπτυξη της τεχνικής προετοιμασίας έργων επιλέξιμων για τη χορήγηση βοήθειας από τα διαρθρωτικά ταμεία και τα ταμεία συνοχής (σειρά έργων).Περιβάλλον- Ολοκλήρωση της μεταφοράς του κεκτημένου, με ιδιαίτερη έμφαση στην υγειονομική ταφή των αποβλήτων.- Συνέχιση της εφαρμογής του κεκτημένου, ειδικότερα όσον αφορά την περιεκτικότητα σε θείο των υγρών καυσίμων, τις εκπομπές πτητικών οργανικών ενώσεων που προκαλούνται από την αποθήκευση και τη διανομή του πετρελαίου, τη διαχείριση των αποβλήτων (ειδικότερα, χρησιμοποιημένα ορυκτέλαια, υγειονομική ταφή και συσκευασίες και απόβλητα συσκευασιών), την επεξεργασία των αστικών λυμάτων, το πόσιμο ύδωρ (ειδικότερα, επίλυση του προβλήματος του πλεονάζοντος φθορίου), την απόρριψη επικίνδυνων ουσιών στο υδάτινο περιβάλλον (με την εκπόνηση καταγραφών και προγραμμάτων μείωσης της ρύπανσης) και την προστασία της φύσης (περιλαμβανομένης και της προετοιμασίας καταλόγου τοποθεσιών κοινοτικού ενδιαφέροντος και τον καθορισμό περιοχών ειδικής προστασίας).- Συνέχιση της ενίσχυσης της διοικητικής ικανότητας και της ικανότητας παρακολούθησης, σε κεντρικό και τοπικό επίπεδο, ειδικότερα για τα χημικά και τους γενετικά τροποποιημένους οργανισμούς (ΓΤΟ).- Συνέχιση της ενσωμάτωσης των απαιτήσεων της περιβαλλοντικής προστασίας στον καθορισμό και την εφαρμογή όλων των άλλων τομεακών πολιτικών με σκοπό την προώθηση της βιώσιμης ανάπτυξης.Προστασία των καταναλωτών και της υγείας- Περαιτέρω ενίσχυση των θεσμών εποπτείας της αγοράς και ενιίσχυση του Εθνικού Συμβουλίου Προστασίας των Δικαιωμάτων των Καταναλωτών.Συνεργασία στους τομείς της δικαιοσύνης και των εσωτερικών υποθέσεων- Εξασφάλιση της εφαρμογής του σχεδίου δράσης Schengen.- Ολοκλήρωση της οριοθέτησης των συνόρων με τη Λευκορωσία και τη Ρωσία (σύνορα με το Καλίνινγκραντ) και ενίσχυση του ελέγχου των συνόρων, περιλαμβανομένων και των θαλασσίων συνόρων· συνέχιση της κατάρτισης των μεθοριακών φρουρών, βελτίωση της υποδομής και εξοπλισμός.- Εντατικοποίηση των προσπαθειών στην καταπολέμηση της εμπορίας ανθρώπων.- Ολοκλήρωση της ευθυγράμμισης με το κεκτημένο σχετικά με την πολιτική των θεωρήσεων, της παροχής ασύλου και της μετανάστευσης, ενίσχυση της διοικητικής ικανότητας των αρμοδίων φορέων και βελτίωση του συστήματος ασκήσεως ενδίκων μέσων.- Ολοκλήρωση της αναδιοργάνωσης και του εκσυγχρονισμού της αστυνομίας και περαιτέρω ανάπτυξη του συστήματος επαγγελματικής κατάρτισης για την αστυνομία· δημιουργία δικτύου αστυνομικών που θα λειτουργούν ως σύνδεσμοι· ενίσχυση της διμερούς συνεργασίας με άλλα κράτη μέλη της Ένωσης. ενίσχυση της συνεργασίας όλων των φορέων (συμπεριλαμβανομένης της δικαστικής εξουσίας) στην καταπολέμηση του οργανωμένου εγκλήματος· εξασφάλιση της αποτελεσματικής εφαρμογής των μέτρων για την αντιμετώπιση της νομιμοποίησης εσόδων από παράνομες δραστηριότητες.- Εφαρμογή της εθνικής στρατηγικής κατά των ναρκωτικών και ενίσχυση της διοικητικής ικανότητας και το συντονισμό μεταξύ όλων των αρμόδιων φορέων (εξασφάλιση σαφούς διαχωρισμού των αρμοδιοτήτων)· ολοκλήρωση του νομικού πλαισίου για τη διεθνή συνεργασία, προετοιμασία της συμμετοχής στις εργασίες του ευρωπαϊκού δικτύου πληροφοριών για τα ναρκωτικά και την τοξικομανία.- Λήψη των αναγκαίων μέτρων για να εξασφαλίζεται η εφαρμογή των κοινοτικών μέσων στον τομέα της δικαστικής συνεργασίας για τις αστικές υποθέσεις.- Εξασφάλιση ότι πληρούνται οι προϋποθέσεις για τη σύναψη συμφωνίας συνεργασίας με την Ευροπόλ.- Συνέχιση της προετοιμασίας για τη μελλοντική συμμετοχή στο Σύστημα Πληροφοριών Σένγκεν, με την ανάπτυξη εθνικών βάσεων δεδομένων και μητρώων.- Λήψη των αναγκαίων μέτρων για την ευθυγράμμιση της νομοθεσίας με τη σύμβαση για την προστασία των οικονομικών συμφερόντων των Κοινοτήτων και με τα πρωτόκολλά της.Τελωνειακή ένωση- Ολοκλήρωση της διαδικασίας ευθυγράμμισης με το κεκτημένο· ολοκλήρωση της διαδικασίας αναδιάρθρωσης των περιφερειακών τελωνείων.- Ιδιαίτερα επείγουσα δράση: να επιτάχυνση της εφαρμογής της στρατηγικής ΤΠ από την τελωνειακή διοίκηση της Λιθουανίας. Ανάπτυξη συστημάτων ΤΠ που θα επιτρέπουν την ανταλλαγή ηλεκτρονικών δεδομένων μεταξύ της Κοινότητας και της Λιθουανίας.- Ενίσχυση των τελωνειακών δραστηριοτήτων στα σύνορα, και συνεργασία με άλλες υπηρεσίες στα σύνορα (μεθοριακοί φύλακες, υπηρεσίες κτηνιατρικού και φυτοϋγειονομικού ελέγχου). Εφαρμογή της πολιτικής περί τελωνειακής δεοντολογίας.Εξωτερικές σχέσεις- Λήψη των αναγκαίων μέτρων που εγγυώνται ότι οι διεθνείς συνθήκες ή συμφωνίες, συμπεριλαμβανομένων των διμερών επενδυτικών συμφωνιών, οι οποίες δεν συμβιβάζονται με το κεκτημένο αποτελούν το αντικείμενο επαναδιαπραγμάτευσης ή τερματίζονται με την προσχώρηση.Δημοσιονομικός έλεγχος- Εφαρμογή, στο πλαίσιο της δημόσιας διοίκησης, εναρμονισμένης μεθοδολογίας για τη δημοσιονομική διαχείριση και το δημοσιονομικό έλεγχο και για τον εσωτερικό λογιστικό έλεγχο.- Κατάρτιση του ανθρώπινου δυναμικού σε θέματα εσωτερικού δημοσιονομικού ελέγχου, συμπεριλαμβανομένου του εθνικού ταμείου.- Θέσπιση και εφαρμογή πρότυπων εσωτερικού και εξωτερικού λογιστικού ελέγχου σύμφωνα με τα διεθνώς εγκριθέντα πρότυπα και τα εφαρμοζόμενα κοινοτικά πρότυπα, εκπόνηση εγχειριδίων για το δημοσιονομικό έλεγχο και για τον λογιστικό έλεγχο, εκπόνηση διαδικασιών λογιστικού ελέγχου και μεθόδων για τη σύνταξη εκθέσεων, για την παρακολούθηση και τον λογιστικό έλεγχο των εθνικών και κοινοτικών πόρων.- Ολοκλήρωση του νομοθετικού πλαισίου της κρατικής υπηρεσίας ελέγχου, συμπεριλαμβανομένης της προώθησης του καθεστώτος ανεξαρτησίας της.- Καθορισμός κατάλληλου σημείου επαφής για την προστασία των οικονομικών συμφερόντων των Κοινοτήτων, και έναρξη της ουσιαστικής συνεργασίας με την OLAF μέσω του συγκεκριμένου σημείου επαφής.- Ενίσχυση της καταπολέμησης της απάτης.- Συνέχιση των προσπαθειών για να εξασφαλίζεται η ορθή χρησιμοποίηση, ο έλεγχος, η παρακολούθηση και η αξιολόγηση της κοινοτικής προενταξιακής χρηματοδότησης, ως βασικού δείκτη της ικανότητας της Λιθουανίας να εφαρμόσει το κεκτημένο σχετικά με τον δημοσιονομικό έλεγχο.5. ΠρογραμματισμόςΓια το διάστημα 2000-2006, παράλληλα με το Phare, η χρηματοδοτική βοήθεια προς τη Λιθουανία περιλαμβάνει και τη στήριξη προενταξιακών μέτρων αγροτικής και γεωργικής ανάπτυξης στο πλαίσιο του προενταξιακού μέσου SAPARD [κανονισμός (ΕΚ) αριθ. 1268/1999 του Συμβουλίου, ΕΕ L 161 της 26.6.1999, σ. 87], και τη στήριξη έργων υποδομής στον τομέα του περιβάλλοντος και των μεταφορών στο πλαίσιο του διαρθρωτικού μέσου ISPA [κανονισμός (ΕΚ) αριθ. 1267/1999 του Συμβουλίου, ΕΕ L 161 της 26.6.1999, σ. 73], το οποίο δίδει προτεραιότητα σε μέτρα παρόμοια με του ταμείου συνοχής για την προενταξιακή περίοδο. Δυνάμει των εθνικών αυτών επιχορηγήσεων, η Λιθουανία μπορεί επίσης να χρηματοδοτήσει τμήμα της συμμετοχής της σε κοινοτικά προγράμματα, συμπεριλαμβανομένων των προγραμμάτων πλαισίου για την έρευνα και την τεχνολογική ανάπτυξη και των προγραμμάτων στους τομείς της εκπαίδευσης και των ΜΜΕ. Εξάλλου, η Λιθουανία θα έχει πρόσβαση στη χρηματοδότηση από πολυκρατικά και οριζόντια προγράμματα που έχουν άμεση σχέση με το κεκτημένο. Όλα τα επενδυτικά έργα συγχρηματοδοτούνται συστηματικά από τα υποψήφια κράτη. Η Επιτροπή συνεργάζεται από το 1998 με την Ευρωπαϊκή Τράπεζα Επενδύσεων και με τα διεθνή χρηματοπιστωτικά ιδρύματα, ιδίως με την Ευρωπαϊκή Τράπεζα Ανασυγκρότησης και Ανάπτυξης και με την Παγκόσμια Τράπεζα, προκειμένου να διευκολύνεται η συγχρηματοδότηση των έργων που σχετίζονται με τις προενταξιακές προτεραιότητες.6. ΠροϋποθέσειςΗ κοινοτική βοήθεια για τη χρηματοδότηση έργων από τα τρία προενταξιακά μέσα, τουτέστιν το Phare, το ISPA και το SAPARD, προϋποθέτει την τήρηση, εκ μέρους της Λιθουανίας, των υποχρεώσεών της που απορρέουν από την ευρωπαϊκή συμφωνία, την περαιτέρω πρόοδο προς την κατεύθυνση της εκπλήρωσης των κριτηρίων της Κοπεγχάγης, και, ιδίως, την πρόοδο όσον αφορά την τήρηση των ειδικών προτεραιοτήτων που καθορίζονται στην παρούσα αναθεωρημένη εταιρική σχέση για την προσχώρηση. Η μη τήρηση αυτών των γενικών προϋποθέσεων θα μπορούσε να οδηγήσει το Συμβούλιο να αποφασίσει την αναστολή της χρηματοδοτικής βοήθειας βάσει του άρθρου 4 του κανονισμού (ΕΚ) αριθ. 622/98.7. ΠαρακολούθησηΗ εφαρμογή της εταιρικής σχέσης για την προσχώρηση παρακολουθείται στο πλαίσιο της ευρωπαϊκής συμφωνίας. Όπως τονίστηκε κατά το Ευρωπαϊκό Συμβούλιο του Λουξεμβούργου, είναι σημαντικό τα όργανα της ευρωπαϊκής συμφωνίας να συνεχίσουν να αποτελούν το πλαίσιο εντός του οποίου μπορεί να εξετάζεται η υιοθέτηση και η εφαρμογή του κεκτημένου. Τα σχετικά τμήματα της εταιρικής σχέσης για την προσχώρηση, συζητούνται από τις αρμόδιες υποεπιτροπές. Η επιτροπή σύνδεσης συζητεί τις γενικές εξελίξεις, την επιτελούμενη πρόοδο και τα προβλήματα που ανακύπτουν όσον αφορά την τήρηση των προτεραιοτήτων και την επίτευξη των ενδιαμέσων στόχων της εταιρικής σχέσης καθώς και τα ειδικότερα θέματα που της υποβάλλουν οι υποεπιτροπές.Η επιτροπή διαχείρισης του Phare μεριμνά ώστε οι ενέργειες που χρηματοδοτούνται βάσει των τριών προενταξιακών μέσων, δηλάδη του Phare, του ISPA και του SAPARD, να είναι συμβατές μεταξύ τους καθώς και με τις εταιρικές σχέσεις για την προσχώρηση, όπως προβλέπεται στον συντονιστικό κανονισμό [κανονισμός (ΕΚ) αριθ. 1266/1999 του Συμβουλίου, ΕΕ L 161 της 26.6.1999, σ. 68].Η εταιρική σχέση για την προσχώρηση θα εξακολουθήσει να τροποποιείται, οσάκις απαιτείται, σύμφωνα με το άρθρο 2 του κανονισμού (ΕΚ) αριθ. 622/98.(1) Η σειρά παρουσίασης είναι αυτή που εφαρμόζεται στις περιοδικές εκθέσεις 2000.


title: 2011/359/ΚΕΠΠΑ: Απόφαση EUJUST LEX-IRAQ/1/2011 της Επιτροπής Πολιτικής και Ασφάλειας, της 21ης Ιουνίου 2011 , σχετικά με τον διορισμό του αρχηγού αποστολής της ενοποιημένης αποστολής της Ευρωπαϊκής Ένωσης για την επιβολή του κράτους δικαίου στο Ιράκ, EUJUST LEX-IRAQ

text:
               22.6.2011

               EL

               Επίσημη Εφημερίδα της Ευρωπαϊκής Ένωσης

               L 162/14

         ΑΠΌΦΑΣΗ EUJUST LEX-IRAQ/1/2011 ΤΗΣ ΕΠΙΤΡΟΠΉΣ ΠΟΛΙΤΙΚΉΣ ΚΑΙ ΑΣΦΆΛΕΙΑΣ
   της 21ης Ιουνίου 2011
   σχετικά με τον διορισμό του αρχηγού αποστολής της ενοποιημένης αποστολής της Ευρωπαϊκής Ένωσης για την επιβολή του κράτους δικαίου στο Ιράκ, EUJUST LEX-IRAQ
   (2011/359/ΚΕΠΠΑ)
   H ΕΠΙΤΡΟΠΗ ΠΟΛΙΤΙΚΗΣ ΚΑΙ ΑΣΦΑΛΕΙΑΣ,
   Έχοντας υπόψη τη συνθήκη για την Ευρωπαϊκή Ένωση, και ιδίως το άρθρο 38 τρίτο εδάφιο,
   Έχοντας υπόψη την απόφαση 2010/330/ΚΕΠΠΑ του Συμβουλίου, της 14ης Ιουνίου 2010, σχετικά με την ενοποιημένη αποστολή της Ευρωπαϊκής Ένωσης EUJUST LEX-IRAQ, για επιβολή του κράτους δικαίου στο Ιράκ (1), και ιδίως το άρθρο 9,
   Εκτιμώντας τα ακόλουθα:

               (1)

               Σύμφωνα με την απόφαση 2010/330/ΚΕΠΠΑ, εξουσιοδοτείται η Επιτροπή Πολιτικής και Ασφάλειας, σύμφωνα με το άρθρο 38 της Συνθήκης, να λαμβάνει τις σχετικές αποφάσεις, προκειμένου να ασκεί τον πολιτικό έλεγχο και τη στρατηγική διεύθυνση της ενοποιημένης αποστολής της Ευρωπαϊκής Ένωσης για την επιβολή του κράτους δικαίου στο Ιράκ, EUJUST LEX-IRAQ (εφεξής «EUJUST LEX-IRAQ»), και, μεταξύ άλλων, την απόφαση για τον διορισμό αρχηγού αποστολής.

               (2)

               Η ύπατη εκπρόσωπος της Ένωσης για θέματα εξωτερικής πολιτικής και πολιτικής ασφαλείας πρότεινε τον διορισμό του σημερινού αναπληρωτή αρχηγού αποστολής της EUJUST LEX-IRAQ, κ. Carl TORNELL, ως αρχηγού αποστολής από την 1η Ιουλίου 2011 έως τον μελλοντικό διορισμό νέου αρχηγού αποστολής,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Ο κ. Carl TORNELL διορίζεται αρχηγός αποστολής της EUJUST LEX-IRAQ, από την 1η Ιουλίου 2011 έως τον μελλοντικό διορισμό νέου αρχηγού αποστολής.
   Άρθρο 2
   Η παρούσα απόφαση αρχίζει να ισχύει την ημέρα της έκδοσής της.

      Βρυξέλλες, 21 Ιουνίου 2011.

            Για την Επιτροπή Πολιτικής και Ασφάλειας

            Ο Πρόεδρος

         O. SKOOG

      (1)  ΕΕ L 149 της 15.6.2010, σ. 12.


title: 2005/947/ΕΚ: Απόφαση της Επιτροπής, της  23ης Δεκεμβρίου 2005 , για τη συνέχιση το 2006 των κοινοτικών συγκριτικών εξετάσεων και δοκιμών που άρχισαν το 2005 σε σπόρους και πολλαπλασιαστικό υλικό των ειδών  Agrostis  spp.,  D. glomerata  L.,  Festuca  spp.,  Lolium  spp.,  Phleum  spp.,  Poa  spp. συμπεριλαμβανομένων των μειγμάτων και του είδους  Asparagus officinalis  δυνάμει των οδηγιών 66/401/ΕΟΚ και 2002/55/ΕΚ του Συμβουλίου   (Κείμενο που παρουσιάζει ενδιαφέρον για τον ΕΟΧ)

text:
               24.12.2005

               EL

               Επίσημη Εφημερίδα της Ευρωπαϊκής Ένωσης

               L 342/103

         ΑΠΌΦΑΣΗ ΤΗΣ ΕΠΙΤΡΟΠΉΣ
   της 23ης Δεκεμβρίου 2005
   για τη συνέχιση το 2006 των κοινοτικών συγκριτικών εξετάσεων και δοκιμών που άρχισαν το 2005 σε σπόρους και πολλαπλασιαστικό υλικό των ειδών Agrostis spp., D. glomerata L., Festuca spp., Lolium spp., Phleum spp., Poa spp. συμπεριλαμβανομένων των μειγμάτων και του είδους Asparagus officinalis δυνάμει των οδηγιών 66/401/ΕΟΚ και 2002/55/ΕΚ του Συμβουλίου
   (Κείμενο που παρουσιάζει ενδιαφέρον για τον ΕΟΧ)
   (2005/947/ΕΚ)
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   την οδηγία 66/401/ΕΟΚ του Συμβουλίου, της 14ης Ιουνίου 1966, περί εμπορίας σπόρων προς σπορά κτηνοτροφικών φυτών (1),
   την οδηγία 2002/55/ΕΚ του Συμβουλίου, της 13ης Ιουνίου 2002, περί εμπορίας σπόρων προς σπορά κηπευτικών (2),
   την απόφαση 2005/5/ΕΚ της Επιτροπής, της 27ης Δεκεμβρίου 2004, για καθορισμό των ρυθμίσεων σχετικά με τις κοινοτικές συγκριτικές εξετάσεις και δοκιμές στους σπόρους προς σπορά και στο πολλαπλασιαστικό υλικό ορισμένων καλλιεργούμενων και κηπευτικών ειδών καθώς και της αμπέλου, δυνάμει των οδηγιών 66/401/EOK, 66/402/EOK, 68/193/EOK, 92/33/EOK, 2002/54/EK, 2002/55/EK, 2002/56/ΕΚ και 2005/57/ΕΚ του Συμβουλίου, για τα έτη 2005 έως 2009 (3), και ιδίως το άρθρο 3,
   Εκτιμώντας τα ακόλουθα:

               (1)

               Στην απόφαση 2005/5/ΕΚ καθορίζονται οι ρυθμίσεις για τις συγκριτικές εξετάσεις και δοκιμές που εκτελούνται δυνάμει των οδηγιών 66/401/ΕΟΚ και 2002/55/ΕΚ όσον αφορά τα είδη Agrostis spp., D. glomerata L., Festuca spp., Lolium spp., Phleum spp., Poa spp. συμπεριλαμβανομένων των μειγμάτων και του είδους Asparagus officinalis από το 2005 έως το 2009.

               (2)

               Οι εξετάσεις και οι δοκιμές που πραγματοποιήθηκαν το 2005 πρέπει να συνεχιστούν το 2006,

         ΑΠΟΦΑΣΙΖΕΙ:
   Άρθρο μόνο
   Οι κοινοτικές συγκριτικές εξετάσεις και δοκιμές που άρχισαν το 2005 στους σπόρους προς σπορά και στο πολλαπλασιαστικό υλικό των ειδών Agrostis spp., D. glomerata L., Festuca spp., Lolium spp., Phleum spp., Poa spp., συμπεριλαμβανομένων των μειγμάτων και του είδους Asparagus officinalis θα συνεχιστούν το 2006 σύμφωνα με την απόφαση 2005/5/ΕΚ.

      Βρυξέλλες, 23 Δεκεμβρίου 2005.

            Για την Επιτροπή

         Μάρκος ΚΥΠΡΙΑΝΟΥ

            Μέλος της Επιτροπής

      (1)  ΕΕ 125 της 11.7.1966, σ. 2298/66· οδηγία όπως τροποποιήθηκε τελευταία από την οδηγία 2004/117/ΕΚ (ΕΕ L 14 της 18.1.2005, σ. 18).

      (2)  ΕΕ L 193 της 20.7.2002, σ. 33· οδηγία όπως τροποποιήθηκε τελευταία από την οδηγία 2004/117/ΕΚ.

      (3)  ΕΕ L 2 της 5.1.2005, σ. 12.


title: Απόφαση (ΕΕ) 2015/1630 του Ευρωπαϊκού Κοινοβουλίου, της 29ης Απριλίου 2015, σχετικά με την απαλλαγή όσον αφορά την εκτέλεση του γενικού προϋπολογισμού της Ευρωπαϊκής Ένωσης για το οικονομικό έτος 2013, τμήμα IX — Ευρωπαίος Επόπτης Προστασίας των Δεδομένων

text:
               30.9.2015

               EL

               Επίσημη Εφημερίδα της Ευρωπαϊκής Ένωσης

               L 255/138

      ΑΠΟΦΑΣΗ (ΕΕ) 2015/1630 ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ
      της 29ης Απριλίου 2015
      σχετικά με την απαλλαγή όσον αφορά την εκτέλεση του γενικού προϋπολογισμού της Ευρωπαϊκής Ένωσης για το οικονομικό έτος 2013, τμήμα IX — Ευρωπαίος Επόπτης Προστασίας των Δεδομένων
      ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ,

                  —

                  έχοντας υπόψη τον γενικό προϋπολογισμό της Ευρωπαϊκής Ένωσης για το οικονομικό έτος 2013 (1),

                  —

                  έχοντας υπόψη τους ενοποιημένους ετήσιους λογαριασμούς της Ευρωπαϊκής Ένωσης για το οικονομικό έτος 2013 [COM(2014) 510 — C8-0154/2014] (2),

                  —

                  έχοντας υπόψη την ετήσια έκθεση του Ελεγκτικού Συνεδρίου σχετικά με την εκτέλεση του προϋπολογισμού για το οικονομικό έτος 2013, που συνοδεύεται από τις απαντήσεις των οργάνων (3),

                  —

                  έχοντας υπόψη τη δήλωση αξιοπιστίας (4) η οποία βεβαιώνει την ακρίβεια των λογαριασμών και τη νομιμότητα και κανονικότητα των σχετικών πράξεων, την οποία ενεχείρισε το Ελεγκτικό Συνέδριο για το οικονομικό έτος 2013, σύμφωνα με το άρθρο 287 της Συνθήκης για τη λειτουργία της Ευρωπαϊκής Ένωσης,

                  —

                  έχοντας υπόψη το άρθρο 314 παράγραφος 10 και τα άρθρα 317, 318 και 319 της Συνθήκης για τη λειτουργία της Ευρωπαϊκής Ένωσης,

                  —

                  έχοντας υπόψη τον κανονισμό (ΕΚ, Ευρατόμ) αριθ. 1605/2002 του Συμβουλίου, της 25ης Ιουνίου 2002, για τη θέσπιση του δημοσιονομικού κανονισμού που εφαρμόζεται στον γενικό προϋπολογισμό των Ευρωπαϊκών Κοινοτήτων (5),

                  —

                  έχοντας υπόψη τον κανονισμό (ΕΕ, Ευρατόμ) αριθ. 966/2012 του Ευρωπαϊκού Κοινοβουλίου και του Συμβουλίου, της 25ης Οκτωβρίου 2012, σχετικά με τους δημοσιονομικούς κανόνες που εφαρμόζονται στον γενικό προϋπολογισμό της Ένωσης και την κατάργηση του κανονισμού (ΕΚ, Ευρατόμ) αριθ. 1605/2002 του Συμβουλίου (6), και ιδίως τα άρθρα 55, 99, 164, 165 και 166,

                  —

                  έχοντας υπόψη το άρθρο 94 και το παράρτημα V του κανονισμού του,

                  —

                  έχοντας υπόψη την έκθεση της Επιτροπής Ελέγχου του Προϋπολογισμού και τη γνωμοδότηση της Επιτροπής Πολιτικών Ελευθεριών, Δικαιοσύνης και Εσωτερικών Υποθέσεων (A8-0118/2015),

         1.

            χορηγεί απαλλαγή στον Ευρωπαίο Επόπτη Προστασίας των Δεδομένων όσον αφορά την εκτέλεση του προϋπολογισμού για το οικονομικό έτος 2013·

         2.

            εκθέτει τις παρατηρήσεις του στο ψήφισμα που ακολουθεί·

         3.

            αναθέτει στον Πρόεδρό του να διαβιβάσει την παρούσα απόφαση και το ψήφισμα που αποτελεί αναπόσπαστο μέρος της στο Ευρωπαϊκό Συμβούλιο, στο Συμβούλιο, στην Επιτροπή, στο Δικαστήριο της Ευρωπαϊκής Ένωσης, στο Ελεγκτικό Συνέδριο, στον Ευρωπαίο Διαμεσολαβητή, στον Ευρωπαίο Επόπτη Προστασίας των Δεδομένων και στην Ευρωπαϊκή Υπηρεσία Εξωτερικής Δράσης, και να μεριμνήσει για τη δημοσίευσή τους στην Επίσημη Εφημερίδα της Ευρωπαϊκής Ένωσης (σειρά L).

               Ο Πρόεδρος

            Martin SCHULZ

               Ο Γενικός Γραμματέας

            Klaus WELLE

         (1)  ΕΕ L 66 της 8.3.2013.

         (2)  ΕΕ C 403 της 13.11.2014, σ. 1.

         (3)  ΕΕ C 398 της 12.11.2014, σ. 1.

         (4)  ΕΕ C 403 της 13.11.2014, σ. 128.

         (5)  ΕΕ L 248 της 16.9.2002, σ. 1.

         (6)  ΕΕ L 298 της 26.10.2012, σ. 1.


Avis juridique important

|

31995D0447

95/447/ΕΚ, Ευρατόμ, ΕΚΑΧ: Απόφαση της Επιτροπής της 2ας Οκτωβρίου 1995 για την προσαρμογή των διορθωτικών συντελεστών που εφαρμόζονται από την 1η Σεπτεμβρίου 1993 στις αποδοχές των υπαλλήλων των Ευρωπαϊκών Κοινοτήτων που είναι τοποθετημένοι σε τρίτες χώρες

Επίσημη Εφημερίδα αριθ. L 263 της 04/11/1995 σ. 0022 - 0023

ΑΠΟΦΑΣΗ ΤΗΣ  ΕΠΙΤΡΟΠΗΣ της 2ας Οκτωβρίου 1995 για την προσαρμογή των διορθωτικών συντελεστών που εφαρμόζονται  από την 1η Σεπτεμβρίου 1993 στις αποδοχές των υπαλλήλων των Ευρωπαϊκών Κοινοτήτων που είναι  τοποθετημένοι σε τρίτες χώρες (95/447/ΕΚ, Ευρατόμ, ΕΚΑΧ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ  ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση ενιαίου Συμβουλίου και ενιαίας Επιτροπής των Ευρωπαϊκών Κοινοτήτων, τον κανονισμό υπηρεσιακής κατάστασης των υπαλλήλων των Ευρωπαϊκών Κοινοτήτων, όπως καθορίστηκε από  τον κανονισμό (ΕΟΚ, Ευρατόμ, ΕΚΑΧ) αριθ. 259/68  (1) και τροποποιήθηκε τελευταία από τον κανονισμό  (Ευρατόμ, ΕΚΑΧ, ΕΚ) αριθ. 3161/94  (2), και ιδίως το άρθρο 13 δεύτερο εδάφιο του παραρτήματος X, Εκτιμώντας: ότι με τον κανονισμό (ΕΚ, Ευρατόμ, ΕΚΑΧ) αριθ. 793/95 του Συμβουλίου  (3) καθορίστηκαν κατ'  εφαρμογή του άρθρου 13, πρώτο εδάφιο του παραρτήματος X του κανονισμού υπηρεσιακής κατάστασης, οι  διορθωτικοί συντελεστές που εφαρμόζονται από 1ης Ιουλίου 1993 στις καταβαλλόμενες αποδοχές, στο  νόμισμα της χώρας υπηρεσίας, στους υπαλλήλους που είναι τοποθετημένοι σε τρίτες χώρες, ότι κατά τους τελευταίους μήνες η Επιτροπή προέβη σε διάφορες προσαρμογές αυτών των διορθωτικών  συντελεστών  (4), σύμφωνα με το άρθρο 13, δεύτερο εδάφιο του παραρτήματος X του κανονισμού  υπηρεσιακής κατάστασης 7 ότι πρέπει να προσαρμοστούν από 1ης Σεπτεμβρίου 1993 ορισμένοι διορθωτικοί συντελεστές, καθόσον, με  βάση τα στατιστικά στοιχεία που έχει στη διάθεσή της η Ευρωπαϊκή Επιτροπή, η μεταβολή του κόστους  ζωής, όπως μετριέται με το διορθωτικό συντελεστή και την αντίστοιχη ισοτιμία, αποδεικνύεται για  ορισμένες τρίτες χώρες, ανώτερη του 5  % μετά τον τελευταίο καθορισμό ή προσαρμογή, ΑΠΟΦΑΣΙΖΕΙ: Άρθρο μόνο Από 1ης Σεπτεμβρίου 1993 οι διορθωτικοί συντελεστές που εφαρμόζονται  στις αποδοχές των υπαλλήλων που είναι τοποθετημένοι σε τρίτες χώρες και οι οποίες καταβάλλονται στο  νόμισμα της χώρας υπηρεσίας, προσαρμόζονται σύμφωνα με το παράρτημα. Οι τιμές συναλλάγματος για τον υπολογισμό αυτών των αποδοχών είναι οι τιμές που χρησιμοποιούνται  για την εκτέλεση του προϋπολογισμού της Ευρωπαϊκής Ένωσης κατά το μήνα που προηγείται της  ημερομηνίας από την οποία παράγει αποτελέσματα η παρούσα απόφαση, δηλαδή τον Αύγουστο του 1993. Βρυξέλλες, 2 Οκτωβρίου 1995. Για την Επιτροπή Karel VAN MIERT Μέλος της Επιτροπής  ΠΑΡΑΡΤΗΜΑ >ΘΕΣΗ ΠΗΝΑΚΑ>


title: 2012/227/ΕΕ: Απόφαση του Συμβουλίου, της 24ης Απριλίου 2012 , για τη θέση της Ευρωπαϊκής Ένωσης στο πλαίσιο της Μεικτής Επιτροπής του ΕΟΧ σχετικά με τροποποίηση του παραρτήματος II (Τεχνικοί κανόνες, πρότυπα, δοκιμές και πιστοποίηση) της συμφωνίας για τον ΕΟΧ

text:
               28.4.2012

               EL

               Επίσημη Εφημερίδα της Ευρωπαϊκής Ένωσης

               L 116/2

         ΑΠΌΦΑΣΗ ΤΟΥ ΣΥΜΒΟΥΛΊΟΥ
   της 24ης Απριλίου 2012
   για τη θέση της Ευρωπαϊκής Ένωσης στο πλαίσιο της Μεικτής Επιτροπής του ΕΟΧ σχετικά με τροποποίηση του παραρτήματος II (Τεχνικοί κανόνες, πρότυπα, δοκιμές και πιστοποίηση) της συμφωνίας για τον ΕΟΧ
   (2012/227/ΕΕ)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 114 και το άρθρο 218 παράγραφος 9,
   Έχοντας υπόψη τον κανονισμό (ΕΚ) αριθ. 2894/94, της 28ης Νοεμβρίου 1994, σχετικά με ορισμένες λεπτομέρειες εφαρμογής της συμφωνίας για τον Ευρωπαϊκό Οικονομικό Χώρο (1), και ιδίως το άρθρο 1 παράγραφος 3.
   Έχοντας υπόψη την πρόταση της Ευρωπαϊκής Επιτροπής,
   Εκτιμώντας τα ακόλουθα:

               (1)

               Το παράρτημα ΙΙ της συμφωνίας για τον Ευρωπαϊκό Οικονομικό Χώρο (2) («συμφωνία για τον ΕΟΧ») περιλαμβάνει ειδικές διατάξεις και ρυθμίσεις σχετικά με τους τεχνικούς κανόνες, τα πρότυπα, τις δοκιμές και την πιστοποίηση,

               (2)

               Ο κανονισμός (ΕΚ) αριθ. 110/2008 του Ευρωπαϊκού Κοινοβουλίου και του Συμβουλίου, της 15ης Ιανουαρίου 2008, σχετικά με τον ορισμό, την περιγραφή, την παρουσίαση, την επισήμανση και την προστασία των γεωγραφικών ενδείξεων των αλκοολούχων ποτών (3) θα πρέπει να ενσωματωθεί στη συμφωνία για τον ΕΟΧ,

               (3)

               Η σύσταση 2010/133/ΕΕ της Επιτροπής, της 2ας Μαρτίου 2010, σχετικά με την πρόληψη και τη μείωση της μόλυνσης από καρβαμιδικό αιθυλεστέρα σε αποστάγματα πυρηνόκαρπων φρούτων και αποστάγματα στεμφύλων πυρηνόκαρπων φρούτων και σχετικά με την παρακολούθηση των επιπέδων καρβαμιδικού αιθυλεστέρα στα εν λόγω ποτά (4) θα πρέπει να ενσωματωθεί στη συμφωνία,

               (4)

               Ο κανονισμός (ΕΚ) αριθ. 110/2008 κατήργησε τον κανονισμό (ΕΟΚ) αριθ. 1576/89 του Συμβουλίου, της 29ης Μαΐου 1989, για τη θέσπιση των γενικών κανόνων σχετικά με τον ορισμό, το χαρακτηρισμό και την παρουσίαση των αλκοολούχων ποτών (5), που είναι ενσωματωμένος στη συμφωνία για τον ΕΟΧ και που θα πρέπει, συνεπώς, να καταργηθεί δυνάμει της συμφωνίας για τον ΕΟΧ,

               (5)

               Ο κανονισμός (ΕΟΚ) αριθ. 1014/90 της Επιτροπής, της 24ης Απριλίου 1990, περί λεπτομερών κανόνων εφαρμογής για τον ορισμό, το χαρακτηρισμό και την παρουσίαση των αλκοολούχων ποτών (6), που είναι ενσωματωμένος στη συμφωνία για τον ΕΟΧ, έχει λήξει (7) και θα πρέπει, συνεπώς, να διαγραφεί από τη συμφωνία για τον ΕΟΧ,

               (6)

               Για να μειωθούν τα προβλήματα που μπορεί να προκαλέσει η κατανάλωση οινοπνεύματος, τα κράτη ΕΖΕΣ δύνανται να απαγορεύουν, επί βάσεως που δεν θα δημιουργεί διακρίσεις, την εισαγωγή στις εθνικές αγορές τους αλκοολούχων ποτών για άμεση κατανάλωση από τον άνθρωπο, των οποίων η περιεκτικότητα σε αλκοόλ υπερβαίνει το 60 %,

               (7)

               Λόγω των ειδικών χαρακτηριστικών του συστήματος καταχώρησης γεωγραφικών ενδείξεων για τα αλκοολούχα ποτά και του γεγονότος ότι αναμένεται ελάχιστος αριθμός καταχωρήσεων από τα κράτη ΕΖΕΣ, η παράγραφος 4 στοιχείο δ) του πρωτοκόλλου 1 της συμφωνίας για τον ΕΟΧ δεν πρέπει να εφαρμόζεται γι αυτά τα ζητήματα. Κατά συνέπεια, οι διαδικασίες αίτησης και καταχώρησης γεωγραφικών ενδείξεων θα διενεργούνται από την Επιτροπή επίσης σε σχέση με τις αιτήσεις που υποβάλλουν τα κράτη ΕΖΕΣ που είναι μέρη της συμφωνίας για τον ΕΟΧ,

               (8)

               Η θέση της Ένωσης στο πλαίσιο της μεικτής επιτροπής του ΕΟΧ θα πρέπει συνεπώς να βασίζεται στο επισυναπτόμενο σχέδιο απόφασης,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Η θέση που πρέπει να λάβει η Ευρωπαϊκή Ένωση στο πλαίσιο της μεικτής επιτροπής του ΕΟΧ για τις προτεινόμενες τροποποιήσεις του παραρτήματος II (Τεχνικοί κανόνες, πρότυπα, δοκιμές και πιστοποίηση) της συμφωνίας για τον ΕΟΧ βασίζεται στο επισυναπτόμενο στην παρούσα απόφαση σχέδιο απόφασης της μεικτής επιτροπής του ΕΟΧ.
   Άρθρο 2
   Η παρούσα απόφαση αρχίζει να ισχύει την ημέρα της έκδοσής της.

      Λουξεμβούργο, 24 Απριλίου 2012.

            Για το Συμβούλιο

            Ο Πρόεδρος

         N. WAMMEN

      (1)  ΕΕ L 305 της 30.11.1994, σ. 6.

      (2)  EE L 1 της 3.1.1994, σ. 3.

      (3)  ΕΕ L 39 της 13.2.2008, σ. 16.

      (4)  ΕΕ L 52 της 3.3.2010, σ. 53.

      (5)  ΕΕ L 160 της 12.6.1989, σ. 1.

      (6)  ΕΕ L 105 της 25.4.1990, σ. 9.

      (7)  EE C 30 της 6.2.2009, σ. 18.

      ΣΧΕΔΙΟ
      ΑΠΟΦΑΣΗ αριθ. …/2012 ΤΗΣ ΜΕΙΚΤΗΣ ΕΠΙΤΡΟΠΗΣ ΤΟΥ ΕΟΧ
      της
      σχετικά με την τροποποίηση του παραρτήματος II (Τεχνικοί κανόνες, πρότυπα, δοκιμές και πιστοποίηση) της συμφωνίας για τον ΕΟΧ
      Η ΜΕΙΚΤΗ ΕΠΙΤΡΟΠΗ ΤΟΥ ΕΟΧ,
      Έχοντας υπόψη τη συμφωνία για τον Ευρωπαϊκό Οικονομικό Χώρο (1), όπως τροποποιήθηκε με το πρωτόκολλο προσαρμογής της συμφωνίας για τον Ευρωπαϊκό Οικονομικό Χώρο, στο εξής «συμφωνία για τον ΕΟΧ», και ιδίως το άρθρο 98,
      Εκτιμώντας τα ακόλουθα:

                  (1)

                  Ο κανονισμός (ΕΚ) αριθ. 110/2008 του Ευρωπαϊκού Κοινοβουλίου και του Συμβουλίου, της 15ης Ιανουαρίου 2008, σχετικά με τον ορισμό, την περιγραφή, την παρουσίαση, την επισήμανση και την προστασία των γεωγραφικών ενδείξεων των αλκοολούχων ποτών (2) θα πρέπει να ενσωματωθεί στη συμφωνία για τον ΕΟΧ.

                  (2)

                  Η σύσταση 2010/133/ΕΕ της Επιτροπής, της 2ας Μαρτίου 2010, σχετικά με την πρόληψη και τη μείωση της μόλυνσης από καρβαμιδικό αιθυλεστέρα σε αποστάγματα πυρηνόκαρπων φρούτων και αποστάγματα στεμφύλων πυρηνόκαρπων φρούτων και σχετικά με την παρακολούθηση των επιπέδων καρβαμιδικού αιθυλεστέρα στα εν λόγω ποτά (3) θα πρέπει να ενσωματωθεί στη συμφωνία για τον ΕΟΧ.

                  (3)

                  Ο κανονισμός (ΕΚ) αριθ. 110/2008 κατήργησε τον κανονισμό (ΕΟΚ) αριθ. 1576/89 του Συμβουλίου, της 29ης Μαΐου 1989, για τη θέσπιση των γενικών κανόνων σχετικά με τον ορισμό, το χαρακτηρισμό και την παρουσίαση των αλκοολούχων ποτών (4), που είναι ενσωματωμένος στη συμφωνία για τον ΕΟΧ και που θα πρέπει, συνεπώς, να καταργηθεί δυνάμει της συμφωνίας για τον ΕΟΧ.

                  (4)

                  Ο κανονισμός (ΕΟΚ) αριθ. 1014/90 της Επιτροπής (5), που είναι ενσωματωμένος στη συμφωνία για τον ΕΟΧ, έχει λήξει (6) και θα πρέπει, συνεπώς, να διαγραφεί από τη συμφωνία για τον ΕΟΧ.

                  (5)

                  Λόγω των ειδικών χαρακτηριστικών του συστήματος καταχώρησης γεωγραφικών ενδείξεων για τα αλκοολούχα ποτά και του γεγονότος ότι αναμένεται ελάχιστος αριθμός καταχωρήσεων από τα κράτη ΕΖΕΣ, φαίνεται εύλογο να μην εφαρμόζεται η παράγραφος 4 στοιχείο δ) του πρωτοκόλλου 1 της συμφωνίας για τον ΕΟΧ γι αυτά τα ζητήματα. Τούτο ισχύει με την επιφύλαξη άλλων αποφάσεων της μεικτής επιτροπής.

                  (6)

                  Η παρούσα απόφαση αφορά νομοθεσία σχετικά με τα αλκοολούχα ποτά. Η νομοθεσία σχετικά με αλκοολούχα ποτά δεν εφαρμόζεται στο Λιχτενστάιν στον βαθμό που η εφαρμογή της συμφωνίας μεταξύ της Ευρωπαϊκής Κοινότητας και της Ελβετικής Συνομοσπονδίας σχετικά με το εμπόριο γεωργικών προϊόντων (7) επεκτείνεται στο Λιχτενστάιν, όπως αναφέρεται στην εισαγωγή του κεφαλαίου XXVII του παραρτήματος ΙΙ της συμφωνίας για τον ΕΟΧ. Ως εκ τούτου, η παρούσα απόφαση δεν θα πρέπει να εφαρμόζεται στο Λιχτενστάιν.

                  (7)

                  Το παράρτημα ΙΙ της συμφωνίας για τον ΕΟΧ θα πρέπει να τροποποιηθεί αναλόγως,

            ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
      Άρθρο 1
      Το κεφάλαιο XXVII του παραρτήματος II (Τεχνικοί κανόνες, πρότυπα, δοκιμές και πιστοποίηση) της συμφωνίας για τον ΕΟΧ τροποποιείται ως εξής:

                  1.

                  Το κείμενο του σημείου 1 [κανονισμός (ΕΟΚ) αριθ. 1576/89 του Συμβουλίου] και του σημείου 2 [κανονισμός (ΕΟΚ) αριθ. 1014/90 της Επιτροπής] διαγράφεται.

                  2.

                  Το ακόλουθο σημείο παρεμβάλλεται:

                              «9.

                                 32008 R 0110: κανονισμός (ΕΚ) αριθ. 110/2008 του Ευρωπαϊκού Κοινοβουλίου και του Συμβουλίου, της 15ης Ιανουαρίου 2008, σχετικά με τον ορισμό, την περιγραφή, την παρουσίαση, την επισήμανση και την προστασία των γεωγραφικών ενδείξεων των αλκοολούχων ποτών (ΕΕ L 39 της 13.2.2008, σ. 16), όπως τροποποιήθηκε με:

                                          —

                                             32008 R 1334: κανονισμός (ΕΚ) αριθ. 1334/2008 του Ευρωπαϊκού Κοινοβουλίου και του Συμβουλίου, της 16ης Δεκεμβρίου 2008 για αρωματικές ύλες και ορισμένα συστατικά τροφίμων με αρωματικές ιδιότητες που χρησιμοποιούνται εντός και επί των τροφίμων (ΕΕ L 354 της 31.12.2008, σ. 34).

                                    Για τους σκοπούς της παρούσας συμφωνίας, οι διατάξεις του κανονισμού (ΕΚ) αριθ. 110/2008 προσαρμόζονται ως εξής:

                                          α)

                                          οι διατάξεις του κανονισμού (ΕΚ) αριθ. 110/2008 δεν προδικάζουν το δικαίωμα των κρατών ΕΖΕΣ να απαγορεύουν, επί βάσεως που δεν θα δημιουργεί διακρίσεις, την εισαγωγή στις εθνικές αγορές τους αλκοολούχων ποτών για άμεση κατανάλωση από τον άνθρωπο, τα οποία υπερβαίνουν σε περιεκτικότητα αλκοόλ το 60 %·

                                          β)

                                          καλούνται τα κράτη ΕΖΕΣ ΕΟΧ να αποστέλλουν παρατηρητές στις συνεδριάσεις της επιτροπής για τα οινοπνευματώδη ποτά, όπως προβλέπεται στο άρθρο 25, η οποία ασχολείται με θέματα που υπάγονται στις πράξεις που αναφέρονται στη συμφωνία για τον ΕΟΧ. Οι αντιπρόσωποι των κρατών ΕΖΕΣ συμμετέχουν πλήρως στις εργασίες της επιτροπής αυτής, αλλά δεν έχουν δικαίωμα ψήφου·

                                          γ)

                                          η παράγραφος 4 στοιχείο δ) του πρωτοκόλλου 1 της συμφωνίας για τον ΕΟΧ δεν εφαρμόζεται στο κεφάλαιο ΙΙΙ του κανονισμού (ΕΚ) αριθ. 110/2008·

                                          δ)

                                          στο παράρτημα III του κανονισμού (ΕΚ) αριθ. 110/2008 προστίθεται το ακόλουθο κείμενο:

                                                      Κατηγορία προϊόντων

                                                      Γεωγραφική ένδειξη

                                                      Χώρα προέλευσης (η ακριβής γεωγραφική προέλευση περιγράφεται στον τεχνικό φάκελο)

                                                                  15.

                                                                  Βότκα

                                                         Íslenskt Vodka/Icelandic Vodka

                                                      Ισλανδία

                                                         Norsk Vodka/Norwegian Vodka

                                                      Νορβηγία

                                                                  24.

                                                                  Akvavit/ aquavit

                                                         ÍslensktBrennivín/Icelandic Aquavit

                                                      Ισλανδία

                                                         Norsk akevitt/Norsk Aquavit/Norsk Akvavit/Norwegian Aquavit

                                                      Νορβηγία

                                                      Άλλα οινοπνευματώδη ποτά

                                                      Οι γεωγραφικές ενδείξεις που αναφέρονται σ’αυτό το σημείο αφορούν προϊόντα τα οποία δεν ορίζονται στον κανονισμό (ΕΚ) αριθ. 110/2008. Ως εκ τούτου, πρέπει να συμπληρωθούν με την περιγραφή πωλήσεων “οινοπνευματώδες ποτό”.
                                                      Τα κράτη ΕΖΕΣ που παράγουν αυτά τα οινοπνευματώδη ποτά ενημερώνουν τα άλλα συμβαλλόμενα μέρη σχετικά με τους εθνικούς ορισμούς αυτών των προϊόντων.

                              10.

                                 32010 H 0133: σύσταση 2010/133/ΕΕ της Επιτροπής, της 2ας Μαρτίου 2010, σχετικά με την πρόληψη και τη μείωση της μόλυνσης από καρβαμιδικό αιθυλεστέρα σε αποστάγματα πυρηνόκαρπων φρούτων και αποστάγματα στεμφύλων πυρηνόκαρπων φρούτων και σχετικά με την παρακολούθηση των επιπέδων καρβαμιδικού αιθυλεστέρα στα εν λόγω ποτά (ΕΕ L 52 της 3.3.2010, σ. 53).»

            Άρθρο 2
      Τα κείμενα του κανονισμού (ΕΚ) αριθ. 110/2008 και της σύστασης 2010/133/ΕΕ στην ισλανδική και τη νορβηγική γλώσσα, τα οποία δημοσιεύονται στο συμπλήρωμα για τον ΕΟΧ της Επίσημης Εφημερίδας της Ευρωπαϊκής Ένωσης, είναι αυθεντικά.
      Άρθρο 3
      Η παρούσα απόφαση αρχίζει να ισχύει στις …, υπό την προϋπόθεση ότι έχουν πραγματοποιηθεί προς τη μεικτή επιτροπή του ΕΟΧ όλες οι κοινοποιήσεις που προβλέπονται στο άρθρο 103 παράγραφος 1 της συμφωνίας για τον ΕΟΧ (8).
      Άρθρο 4
      Η παρούσα απόφαση δημοσιεύεται στο τμήμα για τον ΕΟΧ και στο συμπλήρωμα για τον ΕΟΧ της Επίσημης Εφημερίδας της Ευρωπαϊκής Ένωσης.

         …,

               Για τη Μεικτή Επιτροπή του ΕΟΧ

               Ο Πρόεδρος

               Οι Γραμματείς της Μεικτής Επιτροπής του ΕΟΧ

         (1)  EE L 1 της 3.1.1994, σ. 3.

         (2)  ΕΕ L 39 της 13.2.2008, σ. 16.

         (3)  ΕΕ L 52 της 3.3.2010, σ. 53.

         (4)  ΕΕ L 160 της 12.6.1989, σ. 1.

         (5)  ΕΕ L 105 της 25.4.1990, σ. 9.

         (6)  ΕΕ C 30 της 6.2.2009, σ. 18.

         (7)  EE L 114 της 30.4.2002, σ. 132.

         (8)  [Δεν αναφέρονται συνταγματικές απαιτήσεις.] [Έχουν αναφερθεί συνταγματικές απαιτήσεις.]


title: 2013/257/ΕΕ: Απόφαση του Συμβουλίου, της 27ης Μαΐου 2013 , για τη θέση που πρέπει να ληφθεί, εξ ονόματος της Ευρωπαϊκής Ένωσης, στο πλαίσιο του Συμβουλίου Υπουργών ΑΚΕ-ΕΕ σχετικά με το πολυετές δημοσιονομικό πλαίσιο για την περίοδο 2014-2020 της συμφωνίας εταιρικής σχέσης μεταξύ των μελών της ομάδας των κρατών της Αφρικής, της Καραϊβικής και του Ειρηνικού, αφενός, και της Ευρωπαϊκής Κοινότητας και των κρατών μελών της, αφετέρου

text:
               4.6.2013

               EL

               Επίσημη Εφημερίδα της Ευρωπαϊκής Ένωσης

               L 150/23

         ΑΠΌΦΑΣΗ ΤΟΥ ΣΥΜΒΟΥΛΊΟΥ
   της 27ης Μαΐου 2013
   για τη θέση που πρέπει να ληφθεί, εξ ονόματος της Ευρωπαϊκής Ένωσης, στο πλαίσιο του Συμβουλίου Υπουργών ΑΚΕ-ΕΕ σχετικά με το πολυετές δημοσιονομικό πλαίσιο για την περίοδο 2014-2020 της συμφωνίας εταιρικής σχέσης μεταξύ των μελών της ομάδας των κρατών της Αφρικής, της Καραϊβικής και του Ειρηνικού, αφενός, και της Ευρωπαϊκής Κοινότητας και των κρατών μελών της, αφετέρου
   (2013/257/ΕΕ)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 209 παράγραφος 2, σε συνδυασμό με το άρθρο 218 παράγραφος 9,
   Έχοντας υπόψη την εσωτερική συμφωνία μεταξύ των αντιπροσώπων των κυβερνήσεων των κρατών μελών, συνελθόντων στο πλαίσιο του Συμβουλίου, όσον αφορά τα ληπτέα μέτρα και τις ακολουθητέες διαδικασίες για την εφαρμογή της συμφωνίας εταιρικής σχέσης ΑΚΕ-ΕΚ (1), και ιδίως το άρθρο 1,
   Έχοντας υπόψη την πρόταση της Ευρωπαϊκής Επιτροπής,
   Εκτιμώντας τα ακόλουθα:

               (1)

               Η συμφωνία εταιρικής σχέσης μεταξύ των μελών της ομάδας των κρατών της Αφρικής, της Καραϊβικής και του Ειρηνικού, αφενός, και της Ευρωπαϊκής Κοινότητας και των κρατών μελών της, αφετέρου, που υπογράφηκε στο Κοτονού, στις 23 Ιουνίου 2000 (2), όπως τροποποιήθηκε στο Λουξεμβούργο, στις 25 Ιουνίου 2005 (3), και στο Ουαγκαντούγκου, στις 22 Ιουνίου 2010 (4) (η «συμφωνία ΑΚΕ-ΕΕ»), προβλέπει τη θέσπιση χρηματοδοτικών πρωτοκόλλων ανά πενταετή περίοδο.

               (2)

               Η Ευρωπαϊκή Ένωση και τα κράτη μέλη της σύμφωνα με το άρθρο 7 του παραρτήματος Ιβ της συμφωνίας εταιρικής σχέσης ΑΚΕ–EE, από κοινού με τα κράτη ΑΚΕ, πραγματοποίησαν έλεγχο εκτέλεσης, αξιολογώντας, μεταξύ άλλων, τον βαθμό υλοποίησης των δεσμεύσεων και των εκταμιεύσεων.

               (3)

               Στις 8 Φεβρουαρίου 2013 η Ένωση και τα κράτη μέλη της συμφώνησαν σχετικά με τη σύσταση ενός χρηματοδοτικού μηχανισμού, και συγκεκριμένα του 11ου Ευρωπαϊκού Ταμείου Ανάπτυξης («ΕΤΑ»), την ακριβή περίοδο που θα καλύπτει (2014-2020) και το ύψος των κεφαλαίων που θα διατεθούν στον μηχανισμό αυτό.

               (4)

               Ενδείκνυται να καθορισθεί η θέση που πρέπει να ληφθεί, εξ ονόματος της Ένωσης, στο πλαίσιο του Συμβουλίου Υπουργών ΑΚΕ-ΕΕ σχετικά με το πολυετές δημοσιονομικό πλαίσιο για την περίοδο 2014-2020 της συμφωνίας εταιρικής σχέσης ΑΚΕ-ΕΕ,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Η θέση που πρέπει να ληφθεί, εξ ονόματος της Ευρωπαϊκής Ένωσης, στο πλαίσιο του Συμβουλίου Υπουργών ΑΚΕ-ΕΕ, σχετικά με το πρωτόκολλο για το πολυετές δημοσιονομικό πλαίσιο 2014-2020 στηρίζεται στο σχέδιο απόφασης του Συμβουλίου Υπουργών ΑΚΕ-EE το οποίο επισυνάπτεται στην παρούσα απόφαση.
   Άρθρο 2
   Μετά την έκδοσή της, η απόφαση του Συμβουλίου Υπουργών ΑΚΕ–EE δημοσιεύεται στην Επίσημη Εφημερίδα της Ευρωπαϊκής Ένωσης.

      Βρυξέλλες, 27 Μαΐου 2013.

            Για το Συμβούλιο

            Η Πρόεδρος

         C. ASHTON

      (1)  ΕΕ L 317 της 15.12.2000, σ. 376.

      (2)  ΕΕ L 317 της 15.12.2000, σ. 3. Διορθωτικό της συμφωνίας στην ΕΕ L 385 της 29.12.2004, σ. 88.

      (3)  ΕΕ L 209 της 11.8.2005, σ. 27.

      (4)  ΕΕ L 287 της 4.11.2010, σ. 3.

      ΣΧΕΔΙΟ
      ΑΠΌΦΑΣΗ ΤΟΥ ΣΥΜΒΟΥΛΊΟΥ ΥΠΟΥΡΓΏΝ ΑΚΕ-ΕΕ
      της
      για τη θέσπιση πρωτοκόλλου σχετικά με το πολυετές δημοσιονομικό πλαίσιο για την περίοδο 2014-2020 βάσει της συμφωνίας εταιρικής σχέσης μεταξύ των μελών της ομάδας των κρατών της Αφρικής, της Καραϊβικής και του Ειρηνικού, αφενός, και της Ευρωπαϊκής Κοινότητας και των μελών της, αφετέρου
      ΤΟ ΣΥΜΒΟΥΛΙΟ ΥΠΟΥΡΓΩΝ ΑΚΕ-ΕΕ,
      Έχοντας υπόψη τη συμφωνία εταιρικής σχέσης μεταξύ των μελών της ομάδας των κρατών της Αφρικής, της Καραϊβικής και του Ειρηνικού, αφενός, και της Ευρωπαϊκής Κοινότητας και των κρατών μελών της, αφετέρου, που υπογράφηκε στο Κοτονού, στις 23 Ιουνίου 2000 (1), όπως τροποποιήθηκε στο Λουξεμβούργο, στις 25 Ιουνίου 2005 (2), και στο Ουαγκαντούγκου, στις 22 Ιουνίου 2010 (3) (η «συμφωνία εταιρικής σχέσης ΑΚΕ-ΕΕ»), και ιδίως το άρθρο 95 παράγραφος 2 και το άρθρο 100 αυτής,
      Εκτιμώντας τα ακόλουθα:

                  (1)

                  Η Ευρωπαϊκή Ένωση και τα κράτη μέλη της από κοινού με τα κράτη ΑΚΕ, πραγματοποίησαν έλεγχο εκτέλεσης, σύμφωνα με το άρθρο 7 του παραρτήματος Ιβ της συμφωνίας εταιρικής σχέσης ΑΚΕ–EE, αξιολογώντας, μεταξύ άλλων, τον βαθμό υλοποίησης των δεσμεύσεων και των εκταμιεύσεων.

                  (2)

                  Η Ευρωπαϊκή Ένωση και τα κράτη μέλη της συμφώνησαν σχετικά με τη σύσταση του χρηματοδοτικού μηχανισμού, και συγκεκριμένα του 11ου ΕΤΑ, την ακριβή περίοδο που θα καλύπτει (2014-2020) και το ύψος των κεφαλαίων που θα διατεθούν στο μηχανισμό αυτό.

                  (3)

                  Το πρωτόκολλο για τη σύσταση του πολυετούς δημοσιονομικού πλαισίου για την περίοδο 2014 έως 2020 θα πρέπει να παρεμβληθεί στη συμφωνία ως παράρτημα Ιγ,

            ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
      Άρθρο 1
      Το παράρτημα της παρούσας απόφασης θεσπίζεται ως νέο παράρτημα Ιγ της συμφωνίας εταιρικής σχέσης μεταξύ των μελών της ομάδας των κρατών της Αφρικής, της Καραϊβικής και του Ειρηνικού, αφενός, και της Ευρωπαϊκής Κοινότητας και των μελών της, αφετέρου, που υπογράφηκε στο Κοτονού, στις 23 Ιουνίου 2000, όπως τροποποιήθηκε στο Λουξεμβούργο, στις 25 Ιουνίου 2005, και στο Ουαγκαντούγκου, στις 22 Ιουνίου 2010.
      Άρθρο 2
      Η παρούσα απόφαση αρχίζει να ισχύει την ημερομηνία της έκδοσής της.

         …, ….

               Για το Συμβούλιο Υπουργών ΑΚΕ-ΕΕ

               Ο Πρόεδρος

         (1)  ΕΕ L 317 της 15.12.2000, σ. 3. Διορθωτικό της συμφωνίας στην ΕΕ L 385 της 29.12.2004, σ. 88.

         (2)  ΕΕ L 209 της 11.8.2005, σ. 27.

         (3)  ΕΕ L 287 της 4.11.2010, σ. 3.

      ΠΑΡΑΡΤΗΜΑ
      Παρεμβάλλεται το ακόλουθο παράρτημα στη συμφωνία εταιρικής σχέσης ΑΚΕ–EE:

            «ΠΑΡΑΡΤΗΜΑ Ιγ
            Πολυετές δημοσιονομικό πλαίσιο για την περίοδο 2014-2020

                        1.

                        Για τους σκοπούς της παρούσας συμφωνίας και για περίοδο που αρχίζει την 1η Ιανουαρίου 2014, το συνολικό ποσό της χρηματοδοτικής συνδρομής που διατίθεται για την ομάδα κρατών ΑΚΕ εντός του παρόντος πολυετούς δημοσιονομικού πλαισίου ανέρχεται σε 31 589 εκατ. EUR, όπως ορίζεται στα σημεία 2 και 3.

                        2.

                        Το ποσό των 29 089 εκατ. EUR στο πλαίσιο του 11ου Ευρωπαϊκού Ταμείου Ανάπτυξης (ΕΤΑ) καθίσταται διαθέσιμο από την ημερομηνία έναρξης ισχύος του πολυετούς δημοσιονομικού πλαισίου. Κατανέμεται μεταξύ των επιμέρους μηχανισμών συνεργασίας, ως ακολούθως:

                                    α)

                                    Ποσό 24 365 εκατ. EUR διατίθεται για τη χρηματοδότηση εθνικών και περιφερειακών ενδεικτικών προγραμμάτων. Το κονδύλιο αυτό χρησιμοποιείται για τη χρηματοδότηση:

                                                i)

                                                των εθνικών ενδεικτικών προγραμμάτων των επιμέρους κρατών ΑΚΕ

                                                ii)

                                                των περιφερειακών ενδεικτικών προγραμμάτων στήριξης της περιφερειακής και διαπεριφερειακής συνεργασίας και ολοκλήρωσης της ομάδας κρατών ΑΚΕ·

                                    β)

                                    Ποσό 3 590 εκατ. EUR διατίθεται για τη χρηματοδότηση της συνεργασίας μεταξύ των κρατών ΑΚΕ και της διαπεριφερειακής συνεργασίας με ορισμένα ή όλα τα κράτη ΑΚΕ. Αυτό το κονδύλιο μπορεί να περιλαμβάνει τη διαρθρωτική στήριξη στα όργανα και τους φορείς που δημιουργούνται βάσει της παρούσας συμφωνίας. Καλύπτει επίσης συνδρομή για τις δαπάνες λειτουργίας της γραμματείας ΑΚΕ που αναφέρονται στα σημεία 1 και 2 του πρωτοκόλλου αριθ. 1 «για τις δαπάνες λειτουργίας των κοινών οργάνων»·

                                    γ)

                                    Ποσό 1 134 εκατ. EUR διατίθεται για τη χρηματοδότηση της επενδυτικής διευκόλυνσης σύμφωνα με τους όρους και τις προϋποθέσεις που ορίζονται στο παράρτημα II «Όροι και προϋποθέσεις της χρηματοδότησης» της παρούσας συμφωνίας, το οποίο περιλαμβάνει πρόσθετη συνεισφορά 500 εκατ. EUR στους πόρους της επενδυτικής διευκόλυνσης, η οποία χρησιμοποιείται ως ταμείο ανανεούμενων πιστώσεων για δάνεια εκκίνησης, και 634 εκατ. EUR, υπό μορφή επιχορηγήσεων για τη χρηματοδότηση επιδοτήσεων επιτοκίου και την παροχή τεχνικής βοήθειας για έργα που προβλέπονται στα άρθρα 1, 2 και 4 του εν λόγω παραρτήματος για την περίοδο εφαρμογής του 11ου ΕΤΑ.

                        3.

                        Η Ευρωπαϊκή Τράπεζα Επενδύσεων (ΕΤΕπ) διαχειρίζεται τις δράσεις που χρηματοδοτούνται στο πλαίσιο της επενδυτικής διευκόλυνσης, συμπεριλαμβανομένων των αντιστοίχων επιδοτήσεων επιτοκίου. Η ΕΤΕπ χορηγεί ποσό 2 500 εκατ. EUR κατ’ ανώτατο όριο επιπλέον των κεφαλαίων που διατίθενται από 11ο ΕΤΑ, υπό μορφή δανείων από ίδιους πόρους. Οι πόροι αυτοί χορηγούνται για τους σκοπούς που εκτίθενται στο παράρτημα II της παρούσας συμφωνίας, βάσει των όρων που προβλέπονται στο καταστατικό της ΕΤΕπ και των σχετικών διατάξεων για τους όρους και τις προϋποθέσεις χρηματοδότησης των επενδύσεων του εν λόγω παραρτήματος. Η Επιτροπή διαχειρίζεται όλους τους άλλους χρηματοδοτικούς πόρους στο πλαίσιο του παρόντος πολυετούς δημοσιονομικού πλαισίου.

                        4.

                        Τα υπόλοιπα του 10ου ΕΤΑ ή προηγουμένων ΕΤΑ και τα ποσά που αποδεσμεύονται από έργα στο πλαίσιο αυτών των ΕΤΑ δεν αναλαμβάνονται πέραν της 31ης Δεκεμβρίου 2013 ή μετά την ημερομηνία έναρξης ισχύος του παρόντος πολυετούς δημοσιονομικού πλαισίου, εάν η ημερομηνία αυτή είναι μεταγενέστερη, εκτός εάν το Συμβούλιο της Ευρωπαϊκής Ένωσης αποφασίσει άλλως με ομοφωνία, εξαιρουμένων των υπολοίπων και των επιστροφών των ποσών που διατέθηκαν για τη χρηματοδότηση της επενδυτικής διευκόλυνσης (εκτός των σχετικών επιδοτήσεων επιτοκίων), και των υπολοίπων που προέρχονται από το σύστημα σταθεροποίησης των εσόδων από εξαγωγές βασικών γεωργικών προϊόντων (Stabex) στο πλαίσιο ΕΤΑ που προηγούνται του 9ου ΕΤΑ.

                        5.

                        Το συνολικό ποσό του παρόντος πολυετούς δημοσιονομικού πλαισίου καλύπτει την περίοδο από την 1η Ιανουαρίου 2014 μέχρι την 31η Δεκεμβρίου 2020. Οι πόροι του 11ου ΕΤΑ και, στην περίπτωση της επενδυτικής διευκόλυνσης, οι πόροι που προέρχονται από επανεισροές, δεν δεσμεύονται πλέον μετά τις 31 Δεκεμβρίου 2020, εκτός εάν το Συμβούλιο της Ευρωπαϊκής Ένωσης αποφασίσει άλλως με ομοφωνία, μετά από πρόταση της Επιτροπής. Ωστόσο, οι πόροι που έχουν δεσμευθεί από τα κράτη μέλη βάσει του 9ου, 10ου και 11ου ΕΤΑ για τη χρηματοδότηση των επενδυτικών διευκολύνσεων παραμένουν διαθέσιμοι μετά τις 31 Δεκεμβρίου 2020 προς εκταμίευση.

                        6.

                        Η Επιτροπή των Πρέσβεων ΑΚΕ-ΕΕ, εξ ονόματος του Συμβουλίου των Υπουργών ΑΚΕ-ΕΕ, δύναται να λαμβάνει κατάλληλα μέτρα, εντός του συνολικού ποσού του πολυετούς δημοσιονομικού πλαισίου, για να ανταποκριθεί στις ανάγκες του προγραμματισμού στο πλαίσιο ενός από τα κονδύλια που περιγράφονται στο σημείο 2, συμπεριλαμβανομένης της ανακατανομής των πόρων μεταξύ των κονδυλίων αυτών.

                        7.

                        Τα μέρη δύνανται να πραγματοποιήσουν έλεγχο εκτέλεσης, προκειμένου να αξιολογήσουν τον βαθμό υλοποίησης των αναλήψεων υποχρεώσεων και των εκταμιεύσεων, καθώς και τα αποτελέσματα και τον αντίκτυπο της χορηγηθείσας ενίσχυσης. Ο έλεγχος αυτός πραγματοποιείται βάσει πρότασης την οποία καταρτίζει η Επιτροπή.

                        8.

                        Οιοδήποτε κράτος μέλος μπορεί να παρέχει στην Επιτροπή ή στην ΕΤΕπ εθελοντικές συνεισφορές για τη στήριξη των στόχων της συμφωνίας εταιρικής σχέσης ΑΚΕ-ΕΕ. Τα κράτη μέλη μπορούν επίσης να συγχρηματοδοτήσουν έργα ή προγράμματα, παραδείγματος χάριν στο πλαίσιο ειδικών πρωτοβουλιών υπό τη διαχείριση της Επιτροπής ή της ΕΤΕπ. Πρέπει να υπάρχει εγγύηση οικειοποίησης από τα κράτη ΑΚΕ αυτών των πρωτοβουλιών, σε εθνικό επίπεδο.».


Avis juridique important

|

32003D0911

2003/911/ΕΚ: Απόφαση του Συμβουλίου, της 22ας Δεκεμβρίου 2003, σχετικά με τη θέσπιση προγράμματος κοινοτικής δράσης για τους οργανισμούς που προωθούν την αμοιβαία κατανόηση των σχέσεων μεταξύ της Ευρωπαϊκής Ένωσης και ορισμένων περιοχών του κόσμου

Επίσημη Εφημερίδα αριθ. L 342 της 30/12/2003 σ. 0053 - 0057

Απόφαση του Συμβουλίουτης 22ας Δεκεμβρίου 2003σχετικά με τη θέσπιση προγράμματος κοινοτικής δράσης για τους οργανισμούς που προωθούν την αμοιβαία κατανόηση των σχέσεων μεταξύ της Ευρωπαϊκής Ένωσης και ορισμένων περιοχών του κόσμου(2003/911/ΕΚ)ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας, και ιδίως το άρθρο 308,την πρόταση της Επιτροπής,την γνώμη του Ευρωπαϊκού Κοινοβουλίου(1),Εκτιμώντας τα ακόλουθα:(1) Η Κοινότητα διατηρεί σχέσεις με ορισμένες χώρες και περιοχές, παρέχοντας ιδίως σημαντική βοήθεια στο πλαίσιο των κανονισμών ALA(2), MEDA(3), TACIS(4) και CARDS(5).(2) Το Ευρωπαϊκό Συμβούλιο έχει επιβεβαιώσει τουλάχιστον δις τη σημασία που αποδίδει στις σχέσεις μεταξύ της Ευρωπαϊκής Ένωσης και των εταίρων της(6).(3) Θα πρέπει να δοθεί ιδιαίτερη προσοχή στην περιφερειακή διάσταση της κοινοτικής συνδρομής, λαμβάνοντας υπόψη τις αποκλίσεις αναγκών και προτεραιοτήτων μεταξύ των κυριοτέρων περιοχών που καλύπτονται από τους προαναφερθέντες κανονισμούς και εντείνοντας την περιφερειακή συνεργασία, με ισόρροπο και συντονισμένο τρόπο.(4) Θα πρέπει να βελτιωθεί η αμοιβαία γνώση και κατανόηση μεταξύ της Ευρωπαϊκής Ένωσης και των εταίρων που λαμβάνουν βοήθεια από αυτήν.(5) Οι οργανισμοί που ειδικεύονται στην ανάλυση των σχέσεων μεταξύ της Ευρωπαϊκής Ένωσης και των εν λόγω περιοχών θα συντείνουν με τις εργασίες τους στην ενίσχυση της αμοιβαίας γνώσης και κατανόησης μεταξύ της ΕΕ και των εταίρων της.(6) Πλείονα κονδύλια του προϋπολογισμού σκοπούν να στηρίξουν ινστιτούτα, οργανισμούς και δίκτυα με σκοπό την ενίσχυση των σχέσεων μεταξύ της Ευρωπαϊκής Ένωσης και άλλων περιοχών του κόσμου.(7) Ο κανονισμός (ΕΚ, Ευρατόμ) αριθ. 1605/2002 του Συμβουλίου, της 25ης Ιουνίου 2002, για τον δημοσιονομικό κανονισμό που εφαρμόζεται στον γενικό προϋπολογισμό των Ευρωπαϊκών Κοινοτήτων(7) (εφεξής "δημοσιονομικός κανονισμός") απαιτεί να θεσπιστεί νομική βάση για τις αναλαμβανόμενες ενέργειες στήριξης.(8) Το γεωγραφικό πεδίο του προγράμματος που αποτελεί αντικείμενο της παρούσας απόφασης πρέπει να επεκταθεί σε όλες τις περιοχές που εμπίπτουν στο πεδίο εφαρμογής των κανονισμών ALA, MEDA, TACIS και CARDS, καθώς και στις υποψήφιες χώρες.(9) Οι δράσεις τις οποίες αφορά η παρούσα απόφαση δεν αποτελούν μέτρα συνεργασίας που υπάγονται άμεσα στην πολιτική αναπτυξιακής συνεργασίας ή συνεργασίας με άλλες τρίτες χώρες. Εντούτοις, είναι απαραίτητες για την επίτευξη ενός στόχου της Κοινότητας.(10) Στην παρούσα απόφαση εισάγεται δημοσιονομικό ποσό αναφοράς, κατά την έννοια του σημείου 34 της Διοργανικής Συμφωνίας της 6ης Μαΐου 1999 μεταξύ του Ευρωπαϊκού Κοινοβουλίου, του Συμβουλίου και της Επιτροπής για τη δημοσιονομική πειθαρχία και τη βελτίωση της διαδικασίας του προϋπολογισμού(8), για όλη τη διάρκεια του προγράμματος και χωρίς να θίγονται οι εξουσίες της αρμόδιας για τον προϋπολογισμό αρχής όπως ορίζονται από τη συνθήκη.(11) Για την έκδοση της παρούσας απόφασης η συνθήκη δεν προβλέπει εξουσίες άλλες από τις εξουσίες του άρθρου της 308,ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:Άρθρο 1Στόχος του προγράμματος1. Θεσπίζεται πρόγραμμα κοινοτικής δράσης για την προώθηση κέντρων, ινστιτούτων και δικτύων ειδικευμένων στην ανάλυση των σχέσεων μεταξύ της Ευρωπαϊκής Ένωσης και ορισμένων περιοχών.2. Ο γενικός στόχος του παρόντος προγράμματος συνίσταται στην βελτίωση της κατανόησης και του διαλόγου μεταξύ της Ευρωπαϊκής Ένωσης, αφενός, και των περιοχών που εμπίπτουν στο πεδίο εφαρμογής των κανονισμών ALA, MEDA, TACIS και CARDS, και των υποψηφίων χωρών, αφετέρου, με την ενίσχυση των δραστηριοτήτων των οργανισμών της παραγράφου 1. Οι δραστηριότητες συνίστανται στο ετήσιο πρόγραμμα εργασίας ενός κέντρου, ινστιτούτου ή δικτύου, και πρέπει να είναι σύμφωνες προς τις δραστηριότητες που περιγράφονται στο παράρτημα. Οι ενισχυόμενες δραστηριότητες πρέπει να συμβάλλουν στην βελτίωση της κατανόησης και του διαλόγου μεταξύ της Ευρωπαϊκής Ένωσης, αφενός, και των περιοχών που εμπίπτουν στο πεδίο εφαρμογής των κανονισμών ALA, MEDA, TACIS και CARDS, και των υποψηφίων χωρών, αφετέρου.Άρθρο 2Πρόσβαση στο πρόγραμμα1. Για να δικαιούται να λάβει επιχορήγηση ο αιτών οργανισμός πρέπει να συμμορφώνεται προς τις διατάξεις του παραρτήματος και να πληροί τις εξής προϋποθέσεις:- να είναι ανεξάρτητο νομικό πρόσωπο, χωρίς κερδοσκοπικούς σκοπούς, που να δραστηριοποιείται ιδίως υπέρ της προαγωγής της κατανόησης των σχέσεων μεταξύ της Ευρωπαϊκής Ένωσης και των οικείων περιοχών και να έχει στόχους που εξυπηρετούν το δημόσιο συμφέρον·- να έχει συσταθεί νομίμως για περισσότερα από δύο έτη και οι ισολογισμοί του για τα προηγούμενα δύο έτη να έχουν πιστοποιηθεί από ορκωτό λογιστή·- οι δραστηριότητές του πρέπει ιδίως να συνάδουν με τις αρχές στις οποίες βασίζεται η κοινοτική δράση στον τομέα των εξωτερικών σχέσεων και να λαμβάνουν υπόψη τους τομείς προτεραιότητας που προσδιορίζονται στο σημείο 4 του παραρτήματος.2. Για να δικαιούται επιχορήγησης λειτουργίας στο πλαίσιο του ετήσιου προγράμματος εργασιών του, ένας οργανισμός που επιδιώκει στόχο συνάδοντα με την πολιτική της Ευρωπαϊκής Ένωσης στον τομέα των εξωτερικών σχέσεων οφείλει, επιπλέον, να ασκεί τις δραστηριότητές του σε ευρωπαϊκό επίπεδο ή στην οικεία περιοχή, η δε δομή και οι δραστηριότητές του πρέπει να μπορούν να έχουν αποτελέσματα στο επίπεδο της Ευρωπαϊκής Ένωσης ή/και των περιοχών αυτών.Άρθρο 3ΣυμμετοχήΗ συμμετοχή στο πρόγραμμα είναι ανοιχτή στους οργανισμούς, ινστιτούτα και δίκτυα που είναι εγκατεστημένα:α) στα κράτη μέλη·β) στις χώρες των οποίων η προσχώρηση στην Ευρωπαϊκή Ένωση το 2004 εγκρίθηκε στη διάσκεψη κορυφής της Κοπεγχάγης του 2002·γ) στη Βουλγαρία, Ρουμανία και Τουρκία·δ) στις χώρες ή περιοχές που εμπίπτουν στο πεδίο εφαρμογής των κανονισμών ALA, MEDA, TACIS, ή CARDS.Άρθρο 4Επιλογή των δικαιούχων1. Η Επιτροπή εφαρμόζει το πρόγραμμα κοινοτικής δράσης σύμφωνα με τον δημοσιονομικό κανονισμό.2. Η παροχή χορήγησης λειτουργίας βάσει του ετησίου προγράμματος εργασιών ενός οργανισμού πρέπει να συνάδει με τα γενικά κριτήρια που καθορίζονται στο παράρτημα.3. Η επιλογή των οργανισμών που δικαιούνται τις εν λόγω επιχορηγήσεις λειτουργίας πραγματοποιείται κατόπιν πρόσκλησης για υποβολή προτάσεων που καλύπτουν όλη τη διάρκεια του εν λόγω προγράμματος, με σκοπό την δημιουργία εταιρικής σχέσεως μεταξύ των εν λόγω οργανισμών και της Ευρωπαϊκής Ένωσης.Με βάση την πρόσκληση για υποβολή προτάσεων, η Επιτροπή καταρτίζει, σύμφωνα με το άρθρο 116 του Δημοσιονομικού Κανονισμού, τον κατάλογο των δικαιούχων και καθορίζει τα εγκρινόμενα ποσά.Άρθρο 5Παροχή επιχορήγησης1. Οι επιχορηγήσεις λειτουργίας που παρέχονται στο πλαίσιο αυτού του προγράμματος δεν μπορούν να χρηματοδοτήσουν το σύνολο των επιλέξιμων δαπανών του οργανισμού για το ημερολογιακό έτος για το οποίο χορηγείται η επιχορήγηση.2. Το ποσό παρεχομένης επιχορηγήσεως λειτουργίας δεν μπορεί να υπερβαίνει το 70 % των επιλέξιμων δαπανών του οργανισμού για το ημερολογιακό έτος για το οποίο παρέχεται η επιχορήγηση.3. Σύμφωνα με το άρθρο 113 παράγραφος 2 του δημοσιονομικού κανονισμού, η επιχορήγηση λειτουργίας που παρέχεται κατά τον τρόπο αυτόν έχει, σε περίπτωση ανανέωσης, φθίνοντα χαρακτήρα. Σε περίπτωση επιχορήγησης σε οργανισμό που έχει ήδη λάβει κατά το προηγούμενο έτος επιχορήγηση λειτουργίας, το εκατοστιαίο ποσοστό κοινοτικής συγχρηματοδότησης που αντιπροσωπεύει η νέα επιχορήγηση είναι κατώτερο κατά τουλάχιστον 10 μονάδες από το εκατοστιαίο ποσοστό κοινοτικής συγχρηματοδότησης που αντιπροσώπευε η επιχορήγηση του προηγούμενου έτους.Άρθρο 6Δημοσιονομικές διατάξεις1. Το παρόν πρόγραμμα αρχίζει την 1η Ιανουαρίου 2004 και λήγει στις 31 Δεκεμβρίου 2006.2. Το ποσό δημοσιονομικής αναφοράς για την εφαρμογή του προγράμματος για την περίοδο της παραγράφου 1 ανέρχεται σε 4,1 εκατομμύρια ευρώ.3. Οι ετήσιες πιστώσεις επιτρέπονται από την αρμόδια για τον προϋπολογισμό αρχή εντός των ορίων των δημοσιονομικών προοπτικών.Άρθρο 7Παρακολούθηση και αξιολόγησηΈως τις 31 Δεκεμβρίου 2005, η Επιτροπή υποβάλλει στο Συμβούλιο έκθεση σχετικά με την επίτευξη των στόχων του παρόντος προγράμματος. Η εν λόγω έκθεση θα βασίζεται στα αποτελέσματα που θα έχουν επιτύχει οι αποδέκτες και θα αξιολογεί ιδίως την ορθότητα, αποτελεσματικότητα και χρησιμότητά τους όσον αφορά την υλοποίηση των στόχων που καθορίζονται στο άρθρο 1 και στο παράρτημα.Άρθρο 8Μεταβατικές διατάξειςΗ αρχή του φθίνοντος χαρακτήρα του ποσοστού κοινοτικής συγχρηματοδότησης που προβλέπει το άρθρο 5, σε περίπτωση ανανέωσης επιχορήγησης λειτουργίας για οργανισμούς που έχουν λάβει την επιχορήγηση αυτή για τις ίδιες δραστηριότητες κατά το έτος που προηγείται της ενάρξεως ισχύος της παρούσας απόφασης και κατά τα δύο προηγούμενα έτη, θα εφαρμόζεται μόνο από το τρίτο έτος μετά την έναρξη ισχύος της παρούσας απόφασης, υπό τον όρο ότι οι οργανισμοί αυτοί πληρούν πλήρως τα κριτήρια της υγιούς διαχείρισης.Άρθρο 9Έναρξη ισχύοςΗ παρούσα απόφαση αρχίζει να ισχύει την επομένη της ημερομηνίας δημοσίευσής της στην Επίσημη Εφημερίδα της Ευρωπαϊκής Ένωσης.Βρυξέλλες, 22 Δεκεμβρίου 2003.Για το ΣυμβούλιοΟ ΠρόεδροςA. Matteoli(1) Γνώμη της 20ής Νοεμβρίου 2003 (δεν έχει ακόμα δημοσιευθεί στην Επίσημη Εφημερίδα).(2) Κανονισμός (ΕΟΚ) αριθ. 443/92 (ΕΕ L 52 της 27.2.1992, σ. 1).(3) Κανονισμός (ΕΚ) αριθ. 1488/96 (ΕΕ L 189 της 30.7.1996, σ. 1).(4) Κανονισμός (ΕΚ, Ευρατόμ) αριθ. 99/2000 (ΕΕ L 12 της 18.1.2000, σ. 1).(5) Κανονισμός (ΕΚ) αριθ. 2666/2000 (ΕΕ L 306 της 7.12.2000, σ. 1).(6) Ευρωπαϊκό Συμβούλιο των Κανών της 26-27 Ιουνίου 1995 και Ευρωπαϊκό Συμβούλιο της Λισαβόνας της 23-24 Μαρτίου 2000.(7) ΕΕ L 248 της 16.9.2002, σ. 1.(8) ΕΕ C 172 της 18.6.1999, σ. 1· συμφωνία όπως τροποποιήθηκε από την απόφαση 2003/429/ΕΚ του Ευρωπαϊκού Κοινοβουλίου και του Συμβουλίου (ΕΕ L 147 της 14.6.2003, σ. 25).ΠΑΡΑΡΤΗΜΑ1. Ενισχυόμενες δραστηριότητεςΟι δραστηριότητες των οργανισμών που μπορούν να συμβάλουν στην ενίσχυση και βελτίωση της αποτελεσματικότητας της κοινοτικής δράσης είναι μεταξύ άλλων οι ακόλουθες:- μελέτη και ανάλυση των πολιτικών της Ευρωπαϊκής Ένωσης και της περιοχής την οποία έχει ως αντικείμενο η πρόσκληση για υποβολή προτάσεων,- προσκόμιση εγγράφων προβληματισμού,- στρογγυλές τράπεζες,- θεματικά σεμινάρια,- ποικίλες δημοσιεύσεις.2. Υλοποίηση των ενισχυόμενων δραστηριοτήτων2.1. Οι δραστηριότητες που εμπίπτουν στο παρόν πρόγραμμα εκτελούνται από οργανισμό που έχει ως στόχο την βελτίωση της κατανόησης και αμοιβαίας γνώσης μεταξύ της Ευρωπαϊκής Ένωσης και των περιοχών που εμπίπτουν στο πεδίο εφαρμογής των κανονισμών ALA, MEDA, TACIS ή CARDS.2.2. Το πρόγραμμα ισχύει για κάθε οργανισμό, ινστιτούτο ή δίκτυο μη κερδοσκοπικού χαρακτήρα που ασκεί δραστηριότητες στις χώρες ή/και περιοχές του άρθρου 2 της απόφασης και που προωθούν αρχές και πολιτικές που αποτελούν μέρος των στόχων των συνθηκών.2.3. Η παροχή ετήσιας επιχορήγησης λειτουργίας είναι δυνατή για την υποστήριξη της υλοποίησης του ετήσιου προγράμματος εργασιών των εν λόγω οργανισμών.3. Επιλογή των δικαιούχωνΟι οργανισμοί που δικαιούνται επιχορήγησης λειτουργίας επιλέγονται κατόπιν προσκλήσεως υποβολής προτάσεων, όπως προβλέπεται στον δημοσιονομικό κανονισμό. Οι εν λόγω προσκλήσεις για υποβολή προτάσεων θα γίνουν στην αρχή του παρόντος προγράμματος ώστε να επιλεγούν οι εταίροι με τους οποίους η Ευρωπαϊκή Ένωση θα το υλοποιήσει.4. Χαρακτηριστικά βάσει των οποίων αξιολογούνται οι αιτήσεις επιδότησηςΟι αιτήσεις επιχορήγησης αξιολογούνται ανάλογα με:- το κατά πόσον συμβιβάζονται με τους στόχους του προγράμματος,- την ποιότητα των δραστηριοτήτων,- την προηγούμενη πείρα στον τομέα,- την ύπαρξη σίγουρων πηγών πληροφόρησης και επαφών στις εν λόγω περιοχές και στην Ευρωπαϊκή Ένωση,- την αναλογικότητα μεταξύ κόστους και οφέλους της προτεινόμενης δραστηριότητας,- το γεωγραφικό πεδίο των δραστηριοτήτων.Τα ακριβή χαρακτηριστικά και κριτήρια χορήγησης αυτών των επιδοτήσεων διευκρινίζονται στις προσκλήσεις για υποβολή προτάσεων.5. Επιλέξιμες δαπάνες5.1. Λαμβάνονται υπόψη για τον προσδιορισμό της επιχορήγησης λειτουργίας μόνο τα έξοδα που είναι απαραίτητα για την ομαλή διεξαγωγή των κανονικών δραστηριοτήτων του επιλεγμένου οργανισμού, και ιδίως οι δαπάνες προσωπικού, τα γενικά έξοδα (όπως ενοίκια, επιβαρύνσεις για ακίνητα, εξοπλισμός, προμήθειες γραφείου, τηλεπικοινωνίες και ταχυδρομικά έξοδα), τα έξοδα εσωτερικών συνεδριάσεων και τα έξοδα δημοσίευσης, πληροφόρησης και κυκλοφορίας.5.2. Ο προϋπολογισμός των εν λόγω οργανισμών συγχρηματοδοτείται επίσης από πηγές άλλες από τις κοινοτικές. Η συγχρηματοδότηση αυτή μπορεί, εν μέρει, να πραγματοποιηθεί σε είδος, υπό την προϋπόθεση ότι η εκτιμώμενη αξία της συνεισφοράς δεν υπερβαίνει το πραγματικό κόστος και τούτο αποδεικνύεται με παραστατικά ή το κόστος που είναι γενικά αποδεκτό στην εν λόγω αγορά, με εξαίρεση τη συνεισφορά σε είδος υπό μορφή ακινήτου.6. Έλεγχοι και αξιολόγηση6.1. Ο δικαιούχος επιχορήγησης λειτουργίας διατηρεί στη διάθεση της Επιτροπής όλα τα δικαιολογητικά των δαπανών που πραγματοποιήθηκαν κατά τη διάρκεια του έτους για το οποίο χορηγήθηκε, συμπεριλαμβανομένης της επαληθευμένης δημοσιονομικής κατάστασης, για περίοδο πέντε ετών από την τελευταία καταβολή. Ο δικαιούχος επιχορήγησης μεριμνά ώστε, εάν παραστεί ανάγκη, τα δικαιολογητικά που έχουν στην κατοχή τους οι εταίροι ή τα μέλη να τίθενται στη διάθεση της Επιτροπής.6.2. Η Επιτροπή, είτε άμεσα μέσω του προσωπικού της είτε μέσω οποιουδήποτε άλλου ειδικευμένου εξωτερικού οργανισμού επιλογής της δικαιούται να πραγματοποιεί λογιστικούς ελέγχους για τον τρόπο χρησιμοποίησης της επιχορήγησης. Οι εν λόγω έλεγχοι μπορούν να διεξάγονται καθ' όλη τη διάρκεια της σύμβασης, και για περίοδο πέντε ετών από την ημερομηνία καταβολής του υπολοίπου της επιδότησης. Όπου χρειάζεται, τα αποτελέσματα των εν λόγω ελέγχων μπορούν να οδηγήσουν την Επιτροπή σε αποφάσεις σχετικές με την αναζήτηση των καταβληθέντων ποσών.6.3. To προσωπικό της Επιτροπής καθώς και τα εξουσιοδοτημένα από την Επιτροπή εξωτερικά πρόσωπα έχουν τη δέουσα πρόσβαση στους χώρους και τα γραφεία όπου διεξάγεται η δράση, καθώς και σε όλες τις απαραίτητες πληροφορίες, μεταξύ άλλων σε ηλεκτρονική μορφή, για τη διεξαγωγή των εν λόγω ελέγχων.6.4. Το Ελεγκτικό Συνέδριο και η Ευρωπαϊκή Υπηρεσία Καταπολέμησης της Απάτης (OLAF) έχουν τα ίδια δικαιώματα, και ιδίως το δικαίωμα πρόσβασης, με την Επιτροπή.6.5. Εξάλλου, για να προστατεύσει τα οικονομικά συμφέροντα της Ευρωπαϊκής Κοινότητας από απάτες και λοιπές παρατυπίες, η Επιτροπή δικαιούται επίσης να πραγματοποιεί ελέγχους και επαληθεύσεις επί τόπου στο πλαίσιο του παρόντος προγράμματος, σύμφωνα με τον κανονισμό (Ευρατόμ, ΕΚ) αριθ. 2185/96 του Συμβουλίου(1). Εφόσον χρειαστεί, διεξάγονται έρευνες από την Ευρωπαϊκή Υπηρεσία Καταπολέμησης της Απάτης (OLAF), οι οποίες διέπονται από τον κανονισμό (ΕΚ) αριθ. 1073/1999 του Ευρωπαϊκού Κοινοβουλίου και του Συμβουλίου(2).(1) ΕΕ L 292 της 15.11.1996, σ. 2.(2) ΕΕ L 136 της 31.5.1999, σ. 1.


Avis juridique important

|

31996D0593

96/593/ΕΚ: Απόφαση του Συμβουλίου της 16ης Σεπτεμβρίου 1996 για την προσωρινή εφαρμογή ορισμένων συμφωνιών μεταξύ της Ευρωπαϊκής Κοινότητας και ορισμένων τρίτων χωρών για το εμπόριο κλωστοϋφαντουργικών προϊόντων (Αρμενία, Αζερμπαϊτζάν, Γεωργία, Καζακστάν, Κιργιστάν, Μολδαβία, Τατζικιστάν, Τουρκμενιστάν)

Επίσημη Εφημερίδα αριθ. L 263 της 16/10/1996 σ. 0001 - 0002

ΑΠΟΦΑΣΗ ΤΟΥ ΣΥΜΒΟΥΛΙΟΥ της 16ης Σεπτεμβρίου 1996 για την προσωρινή εφαρμογή ορισμένων συμφωνιών μεταξύ της Ευρωπαϊκής Κοινότητας και ορισμένων τρίτων χωρών για το εμπόριο κλωστοϋφαντουργικών προϊόντων (Αρμενία, Αζερμπαϊτζάν, Γεωργία, Καζακστάν, Κιργιστάν, Μολδαβία, Τατζικιστάν, Τουρκμενιστάν) (96/593/EK)ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας, και ιδίως το άρθρο 113 σε συνδυασμό με το άρθρο 228 παράγραφος 2 πρώτη φράση,την πρόταση της Επιτροπής,Εκτιμώντας:ότι οι διμερείς συμφωνίες για το εμπόριο κλωστοϋφαντουργικών προϊόντων, εφεξής καλούμενες «βασικές συμφωνίες», αποτέλεσαν αντικείμενο διαπραγματεύσεων με την Αρμενία, το Αζερμπαϊτζάν, τη Γεωργία, το Καζακστάν, το Κιργιστάν, τη Μολδαβία, το Τατζικιστάν και το Τουρκμενιστάν, και έχουν τεθεί προσωρινά σε εφαρμογή με την απόφαση 94/227/ΕΚ του Συμβουλίου, της 20ής Δεκεμβρίου 1993 (1) 7ότι οι συμφωνίες βάσης με την Αρμενία, το Αζερμπαϊτζάν, τη Γεωργία, το Καζακστάν και τη Μολδαβία, τροποποιήθηκαν με τις συμφωνίες υπό μορφή ανταλλαγής επιστολών για να ληφθεί υπόψη η προσχώρηση της Αυστρίας, της Φινλανδίας και της Σουηδίας στην Ευρωπαϊκής Ένωση 7 ότι αυτές οι τελευταίες συμφωνίες έχουν προσωρινά τεθεί σε εφαρμογή με την απόφαση 96/223/ΕΚ του Συμβουλίου, της 22ας Δεκεμβρίου 1995 (2) 7ότι η Επιτροπή διαπραγματεύθηκε, εξ ονόματος της Κοινότητας, διμερείς συμφωνίες υπό μορφή ανταλλαγής επιστολών για την τροποποίηση και την ανανέωση των βασικών συμφωνιών με το σύνολο των προαναφερθεισών χωρών 7 ότι θα πρέπει να εφαρμοστούν οι διαπραγματευτικές συμφωνίες προσωρινά από την 1η Ιανουαρίου 1996, εν αναμονή της ολοκλήρωσης των αναγκαίων διαδικασιών για τη σύναψή τους, υπό την επιφύλαξη της αμοιβαίας προσωρινής εφαρμογής τους από τις εν λόγω χώρες,ΑΠΟΦΑΣΙΖΕΙ:Άρθρο 1Οι διμερείς συμφωνίες που απαριθμούνται στο παράρτημα της παρούσας απόφασης εφαρμόζονται προσωρινά από την 1η Ιανουαρίου 1996, εν αναμονή της επίσημης σύναψής τους και με την επιφύλαξη της αμοιβαίας προσωρινής εφαρμογής τους από τις χώρες εταίρους.Άρθρο 2Τα κείμενα των συμφωνιών που έχουν μονογραφηθεί επισυνάπτονται στην παρούσα απόφαση.Βρυξέλλες, 16 Σεπτεμβρίου 1996.Για το ΣυμβούλιοΟ ΠρόεδροςI. YATES(1) ΕΕ αριθ. L 123 της 17. 5. 1994, σ. 1.(2) ΕΕ αριθ. L 81 της 30. 3. 1996, σ. 1.ΠΑΡΑΡΤΗΜΑ Κατάλογος των χωρών εταίρων ΑρμενίαΑζερμπαϊτζάνΓεωργίαΚαζακστάνΚιργιστάνΜολδαβίαΤατζικιστάνΤουρκμενιστάν


title: Απόφαση της Επιτροπής, της 8ης Φεβρουαρίου 2016, για τη σύναψη, εξ ονόματος της Ευρωπαϊκής Κοινότητας Ατομικής Ενέργειας, του πρωτοκόλλου της συμφωνίας σταθεροποίησης και σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και της Δημοκρατίας της Σερβίας, αφετέρου, ώστε να ληφθεί υπόψη η προσχώρηση της Δημοκρατίας της Κροατίας στην Ευρωπαϊκή Ένωση

text:
               11.2.2016

               EL

               Επίσημη Εφημερίδα της Ευρωπαϊκής Ένωσης

               C 52/9

         ΑΠΌΦΑΣΗ ΤΗΣ ΕΠΙΤΡΟΠΉΣ
   της 8ης Φεβρουαρίου 2016
   για τη σύναψη, εξ ονόματος της Ευρωπαϊκής Κοινότητας Ατομικής Ενέργειας, του πρωτοκόλλου της συμφωνίας σταθεροποίησης και σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και της Δημοκρατίας της Σερβίας, αφετέρου, ώστε να ληφθεί υπόψη η προσχώρηση της Δημοκρατίας της Κροατίας στην Ευρωπαϊκή Ένωση
   (2016/C 52/06)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για την ίδρυση της Ευρωπαϊκής Κοινότητας Ατομικής Ενέργειας, και ιδίως το άρθρο 101 παράγραφος 2,
   Έχοντας υπόψη την απόφαση του Συμβουλίου για την έγκριση της σύναψης από την Επιτροπή, εξ ονόματος της Ευρωπαϊκής Κοινότητας Ατομικής Ενέργειας, του πρωτοκόλλου της συμφωνίας Σταθεροποίησης και Σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και της Δημοκρατίας της Σερβίας, αφετέρου, ώστε να ληφθεί υπόψη η προσχώρηση της Δημοκρατίας της Κροατίας στην Ευρωπαϊκή Ένωση (εφεξής «το πρωτόκολλο»),
   Εκτιμώντας τα ακόλουθα:

               (1)

               Η σύναψη του πρωτοκόλλου υπόκειται σε χωριστή διαδικασία όσον αφορά τα θέματα που εμπίπτουν στη Συνθήκη για την Ευρωπαϊκή Ένωση και τη Συνθήκη για τη λειτουργία της Ευρωπαϊκής Ένωσης, αφενός, και όσον αφορά τα θέματα που εμπίπτουν στη Συνθήκη για την ίδρυση της Ευρωπαϊκής Κοινότητας Ατομικής Ενέργειας, αφετέρου.

               (2)

               Στις 20 Ιουλίου 2015 το Συμβούλιο εξέδωσε απόφαση (ΕΕ) 2015/1292 (1) για τη σύναψη του πρωτοκόλλου εξ ονόματος της Ευρωπαϊκής Ένωσης και των κρατών μελών της, σύμφωνα με το άρθρο 218 παράγραφος 6 της Συνθήκης για τη λειτουργία της Ευρωπαϊκής Ένωσης και το άρθρο 6 παράγραφος 2 της πράξης προσχώρησης της Κροατίας.

               (3)

               Στις 14 Απριλίου 2014 το Συμβούλιο εξέδωσε την απόφαση 2014/518/Ευρατόμ (2) για την έγκριση της σύναψης του πρωτοκόλλου από την Επιτροπή, εξ ονόματος της Ευρωπαϊκής Κοινότητας Ατομικής Ενέργειας.

               (4)

               Το πρωτόκολλο θα πρέπει να συναφθεί επίσης εξ ονόματος της Ευρωπαϊκής Κοινότητας Ατομικής Ενέργειας, όσον αφορά τα θέματα που εμπίπτουν στη Συνθήκη για την ίδρυση της Ευρωπαϊκής Κοινότητας Ατομικής Ενέργειας,

         ΑΠΟΦΑΣΙΖΕΙ:
   Άρθρο 1
   Εγκρίνεται η σύναψη, εξ ονόματος της Ευρωπαϊκής Κοινότητας Ατομικής Ενέργειας, του πρωτοκόλλου της συμφωνίας σταθεροποίησης και σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και της Δημοκρατίας της Σερβίας, αφετέρου, ώστε να ληφθεί υπόψη η προσχώρηση της Δημοκρατίας της Κροατίας στην Ευρωπαϊκή Ένωση (εφεξής «το πρωτόκολλο») (3).
   Άρθρο 2
   Ο πρόεδρος της Επιτροπής εξουσιοδοτείται να προβεί σε όλες τις απαραίτητες ενέργειες εξ ονόματος της Ευρωπαϊκής Κοινότητας Ατομικής Ενέργειας, ώστε να εκφραστεί η συναίνεση της Ευρωπαϊκής Κοινότητας Ατομικής Ενέργειας να δεσμευτεί από το πρωτόκολλο, και ιδίως να καταθέσει την κοινοποίηση που προβλέπεται στο άρθρο 13 του πρωτοκόλλου.
   Άρθρο 3
   Η απόφαση αρχίζει να ισχύει την ημερομηνία της έκδοσής της.

      Βρυξέλλες, 8 Φεβρουαρίου 2016.

            Για την Επιτροπή

            Ο Πρόεδρος

         Jean-Claude JUNCKER

      (1)  Απόφαση (ΕΕ) 2015/1292 του Συμβουλίου, της 20ής Ιουλίου 2015, για τη σύναψη, εξ ονόματος της Ευρωπαϊκής Ένωσης και των κρατών μελών της, του πρωτοκόλλου της συμφωνίας σταθεροποίησης και σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και της Δημοκρατίας της Σερβίας, αφετέρου, ώστε να ληφθεί υπόψη η προσχώρηση της Δημοκρατίας της Κροατίας στην Ευρωπαϊκή Ένωση (ΕΕ L 199 της 29.7.2015, σ. 1).

      (2)  Απόφαση 2014/518/Ευρατόμ του Συμβουλίου, της 14ης Απριλίου 2014, για την έγκριση της σύναψης από την Ευρωπαϊκή Επιτροπή, εξ ονόματος της Ευρωπαϊκής Κοινότητας Ατομικής Ενέργειας, του πρωτοκόλλου στη συμφωνία Σταθεροποίησης και Σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και της Δημοκρατίας της Σερβίας, αφετέρου, ώστε να ληφθεί υπόψη η προσχώρηση της Δημοκρατίας της Κροατίας στην Ευρωπαϊκή Ένωση (ΕΕ L 233 της 6.8.2014, σ. 20).

      (3)  ΕΕ L 233 της 6.8.2014, σ. 3.